text: Rečeno je, da je vsakih 3,5 sekunde telefon izgubljen ali ukraden, kar je ravno tisto, zaradi česar postaja mobilno polje za varnostno kopiranje podatkov vse bolj gneča. Ostati pred konkurenco ni piknik, vendar WinX MediaTrans z lahkoto! Pazite! Dva več razširjenosti Firefox Malware Extensions, s Full-Blown Trojanci tokrat Lani julija smo poudarili, da se je razširitev programa Google Bralnik obveščevalnika spremenila v crapware, dodatek za NoScript je ugrabil drugo razširitev in celo razširitev za hitro klicanje je povzročila neželeno pošto, tako da je bilo le vprašanje časa, kdaj je bila pripeta razširitev s popolnim trojancem. Začetnik Geek: Make Windows 7 Update Najdi posodobitve za več kot samo OS Ali ste novi v sistemu Windows 7 in kako deluje Windows Update? Privzeto ne bo preverjal, ali so nameščene posodobitve za druge Microsoftove programe, zato lahko Windows Update najde posodobitve za Office in druge aplikacije MS. Ne, za Chromebook ne potrebujete protivirusnega programa Pred kratkim je Malwarebytes objavil protivirusni program za Chromebooke (prek aplikacije za Android). Ampak tukaj je stvar: to je popolno sranje. Za Chrome OS ne potrebujete protivirusnega programa; Ne zanima me, kako ga poskušajo prodati. Kako narediti Windows 8 je vgrajen Anti-Virus Scan Odstranljivi pogoni Windows Defender privzeto ne skenira izmenljivih pogonov, kot so pogoni USB ali kartice SD, vendar lahko hitro spremenite nastavitev, da se bo to zgodilo samodejno. Microsoft Security Essentials je program Free Antivirus Microsoft Security Essentials je brezplačen pripomoček, ki zagotavlja zaščito v realnem času za prepoznavanje in odpravljanje škodljivih virusov in druge zlonamerne programske opreme iz računalnika. Danes si bomo ogledali, kako deluje in kakšno zaščito ima. Kontrola uporabniških računov, drugače znana kot UAC, je bila redno navajana kot ena od težav Viste in je bila celo predmet reklame Apple. Vendar pa je ta funkcija močno povečala varnost računalnikov Vista in danes bomo videli, kako je bilo izboljšano v operacijskem sistemu Windows 7. Zakaj ne bi uporabljali filtriranja naslovov MAC na vašem Wi-Fi usmerjevalniku Filtriranje naslovov MAC vam omogoča, da določite seznam naprav in jih dovolite samo v omrežju Wi-Fi. Kakorkoli že, to je teorija. V praksi je ta zaščita dolgočasna za vzpostavitev in enostavna za kršitev. Kako uporabljati dvofaktorno overjanje za Windows Live na vaših napravah Pred kratkim smo vam pokazali, kako na računu Windows Live omogočite preverjanje pristnosti v dveh faktorjih. Toda to je morda pokvarilo nekaj aplikacij, ki jih še ne podpirajo - e-poštni odjemalec telefona pride na misel. Tukaj je, kako jih popraviti. Če je eden od mojih gesel ogrožena Ali so moja druga gesla ogrožena? Če je eno od gesel ogroženo, ali to samodejno pomeni, da so ogrožena tudi vaša druga gesla? Čeprav je v igri kar nekaj spremenljivk, je vprašanje zanimiv pogled na to, kaj je geslo ranljivo in kaj lahko storite, da se zaščitite. Najpogostejša in najmanj uporabljena 4-mestna PIN številka [Poročilo o analizi varnosti] Kako varna je vaša 4-mestna PIN številka? Ali je vaša številka PIN preveč običajna ali je nekoliko bolj edinstvena v primerjavi z drugimi? Ljudje na blogu Data Genetics so sestavili zanimivo analizo ... Oracle ne more zaščititi vtičnika Java, zakaj je še vedno privzeto omogočen? Java je bila odgovorna za 91 odstotkov vseh računalniških kompromisov v letu 2013. Večina ljudi ne omogoča samo brskalnika Java brskalnika - uporabljajo zastarelo in ranljivo različico. Hej, Oracle - čas je, da privzeto onemogoči ta vtičnik. Imaš nekaj datotek, ki jih ne želiš videti drugi? Ali pa morda samo zapirajo mapo Dokumenti in jih želite skriti? Tukaj je nekaj različnih načinov za zakrivanje vaših datotek in kadar jih boste morda želeli uporabiti. Žične varnostne kamere vs Wi-Fi kamere: Katere bi morale kupiti? Obstaja toliko možnosti, da izberejo, ko gre za domače varnostne kamere. Večina pa sodi v eno od dveh kategorij: enostavno nastavljive Wi-Fi kamere (kot je Nest Cam) in žični nadzorni sistemi, ki so opremljeni z DVR-slikovno škatlo in peščico kamer. Kako zavarovati svoj Facebook račun Če že nekaj let uporabljate Facebook, potem veste, da vaš račun vsebuje resnično zakladnico informacij, ki bi jih tatovi radi radi. Morda gre brez besed, a trdno zavarovanje vašega računa Facebook bo šlo daleč proti varovanju pred izpostavitvijo velikega dela vašega osebnega življenja neprimernim elementom. Fix for Outlook 2007 Nenehno prosi za geslo za Vista Če naletite na razburljiv problem, pri katerem vas Outlook nenehno vpraša za vaše geslo, čeprav vsakič preverite polje »Zapomni si moje geslo«, potem imate srečo, ker je bralec Malcolm s tem namigom napisal, kako odpraviti težavo.


source: CulturaX

text: Muzejski večer 150 let Narodne čitalnice v Kranju | Gorenjski muzej Muzejski večer 150 let Narodne čitalnice v Kranju – Gorenjski muzej 21 februar 2013 @ 18:00 – 20:00 Europe/Ljubljana Časovni pas muzejski večer narodna čitalnica Ob razstavi Al žlahtne kranjske tam cveto besede, ki je posvečena 150 letnici ustanovitve Narodne čitalnice v Kranju, vas vljudno vabimo na muzejski večer, kjer bomo izvedeli še marsikaj zanimivega. Pri utrjevanju slovenske narodne zavesti in rabe slovenskega jezika med meščanstvom so imele pomembno vlogo čitalnice. Kranjski meščani so svojo čitalnico ustanovili 29. januarja 1863 na občnem zboru na Stari pošti. Narodna čitalnica je bila ustanovljena 14 let po Prešernovi smrti, a zaradi njegove veličine, je bil "spomin na pesnika dr. Franceta Prešerna čitalnici vedno svet". Narodne čitalnice so bile v 19. stoletju središče slovenskega kulturnega in političnega delovanja, saj so imele narodno buditeljski značaj. V njih se je zbirala napredna slovenska inteligenca. Brale so se slovenske knjige in časopisi, prirejali so družabne prireditve s slovenskimi govori, petjem, recitacijami in gledališkimi predstavami, t.i. "bèsede".


text: FDV, Visokošolski učitelj lektor (do 13. 10. 2016) 1. Razpisano delovno mesto: VISOKOŠOLSKI UČITELJ LEKTOR, D010004 aktivno znanje ruskega jezika, znanje slovenskega jezika, visokošolska univerzitetna izobrazba (prejšnja) oz. 2. stopnja bolonjskega študija, veljavni naziv lektor za ruski jezik - izvajanje lektorskih oblik dela s študenti na dodiplomskih študijskih programih (lektorske vaje in seminarji) ter na podiplomskih - specialističnih študijskih programih in drugih oblikah pedagoškega dela (konzultacije, govorilne ure, itd...) - sodelovanje pri ostalih aktivnostih vezanih na pedagoško delo na področju stroke: znotraj in izven univerze (npr. nostrifikacijska in habilitacijska poročila za lektorske nazive, izpitne maturitetne komisije, prenos znanja s področja uporabne lingvistike učiteljem v različnih oblikah nenehnega in vseživljenskega izobraževanja, sooblikovanje jezikovnega pouka na nižjih stopnjah), 4. Rok za prijavo: 7. 10. 2016 do 13. 10. 2016 6. Funkcionalna znanja in ostale zahteve: strokovna in jezikovno didaktična usposobljenost, retorične sposobnosti, smisel za povezovanje in aplikacijo teoretičnih in metodoloških vsebin, smisel za organizacijo lastnega dela in dela sodelavcev


text: Predstavitev - UNIKASHOP Spletna trgovina Unikashop.si je v lasti podjetja UNIKA TTI d.o.o., ki je slovensko podjetje s skoraj 30-letno tradicijo uspešnega poslovanja na področju prodaje igrač. Od leta 2003 imamo lastno blagovno znamko »UNIKATOY«, ki je druga najbolj prepoznavna blagovna znamka igrač v Sloveniji. Naše igrače se prodajajo v skoraj celotni Srednji Evropi in Balkanu ter še nekaterih ostalih evropskih državah. Izdelujemo in tržimo tudi promocijske artikle in igrače pod trgovskimi blagovnimi znamkami. Ker se dandanes veliko nakupov opravi prav na spletu smo se odločili, da kupcem ponudimo naš pester izbor igrač v čisto novi spletni trgovini. Na Unikashop.si boste lahko izbirali med različnimi igračami za vaše otroke, tako za dojenčke kot tudi malo večje navihančke. Poleg naše blagovne znamke UNIKATOY vam na Unikashop.si ponujamo mednarodno priznane blagovne znamke, kot so Clementoni, Mondo, Adriatic, Zuru in Rubik's.


text: Kako so Švedi zgradili luksuzno znamko? - pro.finance.si Kako so Švedi zgradili luksuzno znamko? Luksuzni avtomobili so pogosto opisani kot avtomobili, ki presegajo meje potrebnega, nujnega. V naši zavesti sodijo med stvari, ki jih v resnici ne potrebujemo, vendar pa ne moremo živeti brez njih, ko jih enkrat izkusimo. Na luksuz pa pomislimo tudi ob besedi Volvo. Švedski Volvo je večino svoje 90-letne zgodovine znan kot proizvajalec, ki naredi dovolj trdne in varne avte, pri izdelavi pa uporablja najkakovostnejše materiale. Avtomobili znamke Volvo so bili tako med ljudmi že od prvega modela ÖV4 z vzdevkom Jakob zaželeni ne le zaradi svoje vzdržljivosti, ampak tudi kakovosti. Posluh za stil, eleganco in udobje Volvo pa se ni ustavil pri varnosti, kakovosti in vzdržljivosti, ampak v svoje avtomobile že dolga desetletja vnaša tudi močan pridih skandinavskega luksuza. Vse se je začelo z modelom PV 654 leta 1933, ko so notranjost opremili s plišem, avtomobil opremili z dvema rezervnima pnevmatikama ter mu dodali luč za vzvratno vožnjo. Avtomobil je poganjal zmogljivi šestvaljni motor, pozneje pa so v dražje različice svojih vozil za večje udobje vgrajevali neodvisno prednje vzmetenje. Ko je leta 1968 na ceste zapeljal model 164, so ljudje ostali odprtih ust. Notranjost je bila odeta v vrhunsko krojeno usnje najvišje kakovosti, pozneje pa so za najzahtevnejše kupce in kronane glave predstavili tudi podaljšano različico modela 264. Na novo definirano skandinavsko razkošje Prefinjene linije, vrhunska izdelava, močan pridih skandinavskega oblikovanja ter luksuz na najvišji ravni so danes zaščitni znak Volvovih vozil. Modeli XC90, S90 in V90, kmalu pa tudi novi XC60, izbrane naravne materiale povezujejo s sofisticirano intuitivno tehnologijo. V umirjeni in elegantni kabini tako diši po luksuzu, izbranih materialih, domiselnem upravljanju, kirurško natančni izdelavi in seveda minimalizmu. V skrbno izdelani notranjosti se prepletajo perforirano usnje iz najboljše nape, premium dekorativni vložki iz aluminija, pravi skandinavski les, povsem digitalni 12,3-palčni merilniki ter velik devetpalčni in pokončno postavljen osrednji zaslon na dotik. Ta je srce novega avtomobilskega nadzornega sistema in velja za najsodobnejšega ta hip. Seveda zna slovensko, premore veliko funkcij in nastavitev, a se jih človek kaj hitro priuči. S »tablico« tako uravnavamo tudi delovanje štiripodročne klimatske naprave, navigacije, infotainmenta, ambientalne osvetlitve, prikaz merilnikov pred voznikom ..., vse skupaj pa je precej preprosto za uporabo. BI ODPOTOVALI NA ŠVEDSKO? ODDAJTE MNENJE O AVTONOMNI VOŽNJI IN ZADENITE POT V DOMAČE MESTO VOLVA! Pridružite se razpravi o prihodnosti vožnje in zadenite nagrado – potovanje v Gothenburg! Vaše mnenje lahko oddate tu. Ročno izdelani detajli kot pika na i Švedi so v svoje avtomobile vtkali tudi nekaj ročno izdelanih detajlov, kot so diamantno brušene kontrole za glasnost in vžig ter v sedež všita švedska zastavica. Za dodatne vzdihe v najdražjih modelih poskrbi kristalna prestavna ročica, delo priznanega švedskega steklarja Orrefors, pri tem pa ušesa boža glasbeni sistem Bowers & Wilkins s kar 19 zvočniki. Sedeži v najnovejših Volvovih avtomobilih so oblikovani tako, da zagotavljajo več prostora in ustvarjajo občutek odprtosti, ki spominja na švedski dom. Za čist zrak v vozilu skrbi poseben integriran ionski klimatski sistem CleanZone, ki deluje tako, da daje pozitiven naboj elektronom in sesa leteče delce, kot sta prah in dim, ter jih izloča iz kabine. Za večino ljudi je zgodovina švedske znamke tesno povezana s kakovostjo, varnostjo in praktičnostjo, vendar pa je Švedom uspelo, da ljudje ob besedi Volvo gotovo pomislijo tudi na luksuz.


text: Vsi aktualni projekti > Leseni nadstreški > lesen nadstrešek s polikarbonatno kritino na terasi v 1.nadstropju hiš Tel: 0413605 ... Datum projekta: 18.05.2020 Lokacija: Brezovica Pri Ljubljani, Osrednjeslovenska regija Količina: 4,5 x 11 Kakšna bi bila kritina - polikarbonat, pločevina, opeka, tegola, kaljeno steklo (najdražje)...? polikarbonat (dober) Boste sami poskrbeli za temelje ali naj to naredi izvajalec nadstreška? izvajalec (terasa je iz AB plošče, pokrite s teraco ploščicami) potrebujem izvajalca za izvedbo enokapnega nadstrešek nad teraso (terasa je iz AB plošče, pokrite s teraco ploščicami) v prvem nadstropju hiše: - 4,5 m x 11 m Nadstrešek bi stal na stebrih na obeh straneh, bi pa bil povezan na hišo (vendar ne nosilno). Ogrodje je lahko iz lepljenega lesa. Nadstrešek mora imeti žlebove. Kritina bi bila polikarbonatna.


text: Ministry of Agriculture and Environmet | Ministry of Health DomovKazaloKontaktSlovenski SITEMAP: Slovenski portal biološke varnosti > Koristne informacije > Vprašanja in odgovori V Sloveniji je dovoljeno prodajati tisto hrano, ki vsebuje GSO, za katero velja dovoljenje za celotno EU. To pomeni, da bi bilo takšno hrano v Sloveniji mogoče kupiti.Glede na rezultate nadzora, pa je bilo to do sedaj malo verjetno, da bi bila takšna hrana na policah. Kaj je biotehnologija? Najbolj enostavno povedano je biotehnologija je uporaba živih organizmov, celic (biokultur) in njihovih delov za proizvodnjo človeku koristnih produktov. Biotehnologija je interdisciplinarna veda, ki vključuje znanja s področja biologije, kemije in tehnologije ter sega praktično na vsa področja človekovega življenja. Osnovni namen biotehnologije je industrijsko izkoriščanje mikroorganizmov, celičnih in tkivnih kultur za pridobivanje človeku koristnih produktov, ki se uporabljajo na zelo različnih področjih kot so: živilska, farmacevtska in kemična industrija, medicina in veterina, kmetijstvo in ekologija. Kaj je moderna biotehnologija?


text: AUTO ODEJA: PREGLEDI. SAMODEJNO ODEJO ZA MOTOR - AVTOMOBILOV - 2019 Potreba po weatherizaciji avtomobilskega motorja se lahko pojavi zaradi različnih razlogov. Najpogosteje se kupijo izolatorji za motorni prostor za pospešitev ogrevanja motorja v hladnem obdobju, njegov hiter dostop do obratovalnih temperatur. Lastniki v odzivih na avto odeje kažejo na nasprotni razlog, z uporabo izolatorjev za upočasnitev hlajenja motorja, ko je vozilo parkirano na ulici, kar omogoča lažje naknadne hladne zagone motorja in povečuje njegovo življenjsko dobo. Kako izbrati samodejno odejo Na trgih lahko najdete več vrst podobnih grelnikov, ki izpolnjujejo zahteve lastnikov vozil. Gumijasti pokrov motorja je grelec, ki je nameščen v motornem prostoru ali pa je postavljen na vrh, ki zapira prostor za motor. V pripombah na avtomobilsko odejo za motor se pravi, da je tak grelnik nameščen le enkrat, potem pa ga ni treba odstraniti in z njim je mogoče upravljati. Priporočljivo je, da ne izberete univerzalne odeje, temveč grelnik za določeno znamko avtomobila. Visokokakovostna toplotna izolacija in enostavna montaža sta zagotovljeni samo z dodatno opremo, izdelano za določen model vozila, saj proizvajalec upošteva vse dimenzije. Kaj je narejeno avto odejo Izolacija iz različnih materialov. Najpogosteje uporabljena steklena volna ali steklena vlakna in podobni sintetični materiali, kot tudi filc. Vsak od teh materialov ima svoje prednosti in slabosti, od katerih so odvisne prednosti in slabosti izdelanih avtomobilskih odej. Stopnja hlajenja motorja avtomobila je neposredno odvisna od vrste izolacije in se lahko spreminja glede na preglede avtomobilskih odej za motorje, od 1 do 4 ure pod enakimi pogoji. Izolacija omogoča upočasnitev hlajenja motornega olja med dolgim obdobjem neuporabe vozila: kljub popolnemu ohlajanju kovinskih delov ostaja viskoznost maziva optimalna za hiter zagon motorja. V skladu s tem bo zaganjalnik lažje obrnil ročično gred, kar zmanjša obrabo motorja in obremenitev akumulatorja vozila. Izolacija filca Felt je eden najboljših materialov za zadrževanje toplote. Ne izgori in upočasni hitrost hlajenja motorja za 2-3 ure, tudi pri nizkih temperaturah. Za številne lastnosti delovanja je slabša od sintetičnih materialov in ima visoke stroške. Kljub temu, da čutilo ne gori, se pri visokih temperaturah začne tlati. Pomanjkanje materiala, navedenega v pregledih o avto odeji iz klobučevine, je sposobnost nabiranja vlage v velikih količinah, zlasti če se vozilo redko uporablja v hladnem obdobju. Po sušenju postane občutek neprijeten vonj. Tveganje požara se poveča zaradi aktivne impregnacije klobučevine z motornim oljem in drugimi mazalno-tehničnimi tekočinami gorljivega tipa. Odpornost klobučevine na obrabo je zelo dvomljiva, zato ta material traja eno leto delovanja. Avto-odeja "Avtoteplo" je bila izdelana iz klobučevine, katere pregledi so večinoma pozitivni in ne potrjujejo številnih pomanjkljivosti čistega materiala. Sintetične avto odeje Najboljša možnost za ogrevanje motorja je avto odeja iz sintetičnih materialov. So podloga s folijo. V pregledih avto odeje kažejo prednosti, kot so trajnost, dolgo življenjsko dobo, primerno ceno, požarno odpornost in širok razpon. Edina slabost je najslabše zadrževanje toplote v primerjavi s klobučevino. Iz tega razloga je priporočljivo izbrati avtomatske odeje, izdelane za določene blagovne znamke in modele avtomobilov. Sintetična izolacija je »ruski standard«, ki potrjuje prednosti takšnih grelcev. Domače avto odeje Nekateri lastniki avtomobilov, s ciljem čim večjega prihranka, uporabljajo prešite odeje kot izolacijo ali pa izdelujejo avtomatske odeje z lastnimi rokami. Pregledi takih dodatkov za izolacijo motorja so negativni - ne priporočamo, da jih sploh uporabljate, saj to povečuje tveganje požara v motornem prostoru. Prav tako morate pred vsakim zagonom motorja namestiti domače grelnike in jih po tem, ko se ustavi, odstraniti, kar ni vedno primerno. Uporaba podložne izolacije, ki ni primerna po velikosti, lahko povzroči poškodbe pogonskih jermenov in drugih elementov motornega prostora. Strošek samodejnega odeje Povprečna cena auto odejo za motor se giblje od 1, 5 do 4 tisoč rubljev in je odvisna od materialov proizvodnje, velikosti in blagovne znamke. Danes veljajo za najbolj priljubljene modele iz bazaltnih vlaken in podobnih materialov. Takšni grelniki, na primer, auto odejo "Prestige", v skladu s pregledi, stroški od 2 do 5 tisoč rubljev. Bazaltna vlakna se najpogosteje uporabljajo za toplotno izolacijo: odporna je na ogenj in pri nizkih temperaturah ohranja temperaturo motorja 2-3 ure, medtem ko se motorno olje hladi 7–8 ur. Merila za izbiro samodejnega odeje Izbira izolacije motorja avtomobila temelji na več merilih, povezanih z nadaljnjim delovanjem. Po pregledih so sintetične sintetične odeje optimalno primerne za regije z blagimi zimami in nizkimi temperaturami - v takih razmerah se popolnoma spopadajo s svojo nalogo, da zaščitijo motor z notranjim zgorevanjem pred pregrevanjem med sezono in temperaturnimi nihanji. Felt izolacija je bolje izbrati za regije s konstantno močne zmrzali, saj je čutil veliko boljši od sintetičnih v toplotno izolacijskih lastnosti. Nekateri modeli avtomobilskih odej so opremljeni z električnim ogrevanjem: grelni elementi v takšnih grelcih se aktivirajo po priključitvi na električno vtičnico. V pripombah na avto odejo lastniki opozarjajo na nepraktičnost take odločitve, saj imajo ogrevani izolatorji skoraj nič toplotno izolacijskih lastnosti. Dodatno ogrevanje zahteva vir energije, to pomeni, da mora biti vozilo v garaži ali škatli z dostopom do električne vtičnice. Nakup takšne avtomobilske odeje je nepotreben, če ni trajnega dostopa do električnega omrežja. Prednosti uporabe auto odeje Hitro segrevanje motorja avtomobila. Dodatna oprema ustvarja toplotni ščit, ki odbija topel zrak navzdol in ga tako varčuje. Motor ostane daljši. Zmanjšan čas ogrevanja motorja. Število hladnih zagonov motorja se zmanjša, še posebej, če je nastavljena temperatura samodejnega zagona. Ohranjanje pokrova avtomobila. Dodatna izolacija - zmanjšan hrup v kabini. Slabosti avtoodeyala Mnogi sodobni motorji so zelo temperaturni in se zelo hitro segrejejo, kar skupaj z uporabo izolacije lahko privede do naslednjega: Pospešena obraba vžigalnih tuljav in žic. Pregrevanje motorja. Pozneje je vžig, povezan s toplim sesalnim zrakom, vzrok za povečano porabo goriva. Zmanjšanje moči motorja, ki lahko zmanjša možen učinek porabe goriva. Uporaba samodejnih odej iz nespecializiranih materialov lahko povzroči požar. Življenje avtomobilske odeje se giblje od ene do dveh let, medtem ko je njihova cena precej visoka - od ene do pol do štiri tisoč. Možna je odlična toplotna izolacija motornega prostora, če izberete pravilno avtomatsko odejo, ki vam omogoča, da zmanjšate število hladnih zagonov, prihranite gorivo in podaljšate življenjsko dobo motorja. Skupaj s tem je mogoče po dolgem ustavljanju olajšati zagon motorja, zmanjšati nastanek ogljika v zgorevalni komori in povečati udobje upravljanja vozila. Ko poskušate izolirati prostor za motor, priporočamo, da z lastnimi rokami ali z navadnimi bombažnimi odejami ne uporabljate avtomobilskih odej, saj lahko to povzroči požar. Izolacija motorja mora biti varna. Pripravljena izolacija se enostavno namesti in odstrani, zagotavlja zanesljivost in varnost delovanja. Pred nakupom avtomobilske odeje za motor je treba preveriti originalnost, razpoložljivost vseh certifikatov in skladnost s specifikacijami, ki jih je navedel proizvajalec. Ne smete potisniti samo od stroškov in izbrati poceni možnosti, prednost je, da je izbira auto-odeje danes zelo široka in vam omogoča, da izberete dodatek za vsako cenovno kategorijo.


text: Mednarodni delovni posvet o naložbah na področju sociale in zdravja v Sloveniji | www.nijz.si Nacionalni inštitut za javno zdravje (NIJZ), Ministrstvo za delo, družino, socialne zadeve in enake možnosti RS (MDDSZ) in Ministrstvo za zdravje RS (MZ) so organizirali mednarodni delovni posvet o naložbah na področju sociale in zdravja v Sloveniji. Poleg številnih domačih strokovnjakov so se posveta udeležili tudi predstavniki Evropske komisije, Svetovne zdravstvene organizacije (SZO) in EuroHealthNet. Posvet je potekal v duhu povezovanja in sodelovanja, saj je združil strokovnjake z različnih področji in sektorjev, ki so razpravljali o pomenu medsektorskega povezovanja za zdravje, blaginjo in kakovost življenja prebivalcev Slovenije. Evropska komisija poziva države članice k novim pristopom za razvoj socialnih in ekonomskih potencialov vseh posameznikov in k povečanem razumevanju nujnosti dobrih socialnih in javnozdravstvenih politik v ekonomsko uspešnih družbah. Pri tem je zasnovala Paket socialnih naložb (PSN), ki je prvi zametek celovite socialne politike Evropske unije. PSN poudarja pomen naložb na področjih, ki so ključnega pomena za sedanji in prihodnji razvoj družb: naložbe v otroke in mladino, naložbe za zmanjševanje brezposelnosti, revščine in socialne izključenosti, naložbe v preprečevanje neenakosti v zdravju in pričakovani življenjski dobi ter naložbe v zdravo in aktivno staranje. Prav tako povdarja pomembnost aktivnega pristopa v socialni politiki, vključno z aktivacijo in možnostjo vseživljenjskega učenja posameznikov. Več o posvetu si lahko preberete v sporočilu za medije in prezentacijah govorcev ter na spletni strani MDDSZ. Davor Dominkuš, Ministrstvo za delo, družino, socialne zadeve in enake možnosti RS Vesna Kerstin Petrič, Ministrstvo za zdravje RS Aleš Ojsteršek, Ministrstvo za izobraževanje, znanost in šport RS Mojca Gabrijelčič Blenkuš, Nacionalni inštitut za javno zdravje Stecy Yghemonos, EuroHealthNet Fritz Von Nordheim Nielsen, Evropska komisija, Generalni direktorat za zaposlovanje, socialne zadeve in vključevanje


text: Radio KAOS (https://www.radiokaos.info/novice/vremenska-napoved-2583/) Ponoči bo večinoma oblačno, pojavljale se bodo krajevne padavine, sprva tudi nevihte, ki bodo ponekod krajevno močnejše. Zapihal bo severovzhodni veter, na Primorskem šibka burja. Najnižje jutranje temperature bodo od 13 do 18, na Primorskem okoli 20 stopinj C. Jutri bo zmerno do pretežno oblačno, a povečini suho vreme. Na Primorskem bo še pihala šibka burja, ponekod v notranjosti pa vzhodni do severovzhodni veter. Najvišje dnevne temperature bodo od 21 do 26, na Primorskem do 29 stopinj C.


text: So Inky by Kefa: PRIPRAVE NA DOPUST Da ne boste mislile, da se nič ne pripravljam na svoje proste dneve. :D Pobarvanih imam 38 odtisov, ki samo čakajo, da jih uporabim. Nastale bodo kuharske knjigice, voščilnice in čestitke, škatle, vabila, zahvale... Sebi pa moram nardeiti adresar, saj sem s tem, ko sem dala telefon na popravuilo, izgubila tudi vse naslove. In to se ne sme več ponoviti. Se bo pa v teh dneh zgodilo tudi nekaj žalostnega...ampak drugače ne gre. Poslovila se bom od svojega ustvarjalnega kotička. Ostali bodo nekateri elementi, ampak miza gre. In to samo zaradi enega razloga-plesen. Ko se mi začne pojavljati plesen na takih mestih, da me skoraj kap zadane, in se mi ne zdi več zdravo, potem je treba sprejeti drastične odločitve. Ko jo najdem (kljub razvlaževalniku) na notranji strani predalnika, ki je več kot 10 cm odmaknjen od stene, in mi začne uničevati ustvarjalni material, mislim, da ni več možnosti, da ostane tako kot je. Stenske omare bodo ostale (edino izolirala jih bom, ker zdej teče kondenz po notranji strani) in ena polica tudi, predalniki se bodo umaknili od stene na drug konec, delovni pult pa gre (žal) na posrešje čakat boljše čase. Moja mala princeska je začela jokati, ko sem ji povedala, da ga bova podrle. A se je hitro potolažila, ko sem ji razložila, da bomo njej končno zmonirali poličke in lončke in omare v njeno sobo, da bo dobila svoj ustvarjalni kotiček. Mi ga je velikodušno ponudila na posodo. E...zlato moje malo :D Oznake: odtisi, ustvarjalni kotiček Vladuška 28 januar, 2012 10:14 ooo, koliko pobarvanih odtisov, to bo enih krasnih čestitk. Škoda res, da si se morala posloviti od svojega kotička, ampak v takem primeru res ne gre drugače. Ampak, kot pravijo, vse je za nekaj dobro in morda bo nekje drugje še lepši ustvarjalni kotiček zate :))) Ampak, da pa ti je otrok tako lepo ponudila svoj kotiček, pa je največ vredno :) Helena 28 januar, 2012 10:57 Vau, si pridna! Bo veliko krasnih izdelkov. Škoda, ker se tvoj ustvarjalni kotiček poslavlja. Žal ne gre drugače, če ga je napadla plesen. Janja 28 januar, 2012 13:09 Pridna, zelo si jih lepo pobarvala. Res škoda ustvarjalnega kotička. Morda pa bo ustvarjanje v otroški sobici še prijetneje. Lp Mojca 28 januar, 2012 14:23 Kako si lepo pobarvala tele odtiske. Glede ustvarjalne sobice pa mislim, da smo vse na istem in nekatere obnavljaten, nekatere pa še delamo ustvarjalni kotiček, očitno je takšno leto. Veliko sreče in lepo da ti je hčerkica ponudila zatočišče ;). LP • ♥ Natali ♥ • 28 januar, 2012 15:47 ojej, kako mi je žal za tvoj lepi ustvarjalni kotiček. enostavno je bil perfekten.Kar verjeti ne morem, da imaš takšno hudo vlago!Najbrž res vedno ne funkcionirajo stare stene pa nova moderna okna oz. obnova. po mojem tista stena od nekje vleče vodo( beri počena cev, podtalinica,vodni izvirček...) moi 09 februar, 2012 08:43 Super pobarvani odtisi. To boš naredila veliko lepih stvari. Za tvoj kotiček mi je žal, plesen je res neugodna reč. Da bo čimprej zapustila vaš dom.


text: Piščančje stegno ni najlažje pripraviti, zato je v umetnosti kuhanja vredno mesto. Različna polnila omogočajo kuhanje iz ene vrste mesa veliko različnih in okusnih jedi. Rolls s številnimi vrstami nadevov so enako okusne, sočne in okusne. Piščančji valj - splošna načela kuhanja Meso mora biti sveže. Bolje je, če ni zamrznjena, ampak ohlajena. Kost je treba previdno odstraniti z ostrim nožem. Odstranite kožo z nog, izrežite meso, tako da se koža ne raztrga. Umijte meso, posušite s papirnato brisačo ali prtičkom in zavrzite. Kuharski zvitek piščančjih nog se najpogosteje pojavlja v pečici, segreti na 180 stopinj. Čas kuhanja: štirideset minut do ene ure. Pečen zvitek v foliji, poseben rokav in celo v tkanini iz lana ali bruha. Odvisno od recepta, je jed pripravljen v rešetki. Da se ne razvalja, ga je treba zavarovati s kulinarično nitjo ali lesenimi nabodali. Odstranijo se, ko se jed skuha in ohladi. Serviramo zvitek s svežo zelenjavo. Lahko jih preprosto narežemo na koščke ali naredimo solato. Popolna zelenjava na žaru. 1. Piščančji stegni s kremnim polnilom in črnimi olivami Mehka kremna nadev in oljke pretvorijo navadnega piščanca v gurmansko jed z izvirnim okusom. • Dve piščančji nogi. • Jajca - dva kosa. • Ena in pol ure Žličke kisle smetane z nizko vsebnostjo maščob. • Dve čajni žlički mehkega sira. • Za žlico masla in dišeče olje. • Česen česna. • Žlični suhi origano. • 0.100 kg koščic oliv. • Tri čl. žlice krekerjev in moke. • Pepper, sol. Meso ločite od kosti, odstranite kožo in odvečno maščobo. Premagajte notranjost. Premagajte eno jajce v skledi, blab. Zmešamo maslo, kislo smetano in sir. Nalijte dišeče olje in dodajte sesekljan česen. Sol in poper po okusu. Nanesite nadev in dva ali tri oljke na meso. Potresemo z origanom. Zavijte zvitke, pritrdite z nabodalkami. Polizdelki se najprej zavijejo v moko, nato pa se namočijo v umešano jajce, nato pa - za nanos s krušnimi drobtinami. Ta postopek ponovite dvakrat. Popecite v ponev, dokler meso ni popolnoma kuhano. Ko malo odprete, odstranite nabodala. Postrezite s svežim paradižnikom in papriko. 2. Piščančji stegno z umešanimi jajci To jed lahko pripravite iz mesa in lupine, ki je ostala po pečenju mesnih kroglic. Ponavadi služi kot prigrizek. • Štiri piščančje noge. • Dva česna. • Pot in mlet poper, sol. • Dve čajni žlički želatine. Previdno sprostite stegno s kože. Meso ločite od kosti. Narežite na majhne koščke. Odstranite polovico za izdelavo rezin, ostalo pa za zvitke. Pečemo gobe, dokler se ne zmehča. Koža je položena na laneno platno (kos blaga), tako da je en kos. Pobijte jajca in prepražite v ponev kot palačinka. Meso nanesite na kožo. Sol, poper, stisnite česen. Postavite gobe na vrh. Vse pravilno poravnati in potresemo z želatino. Nato damo palačinko iz jajc. Zavite zvitek tako, da so vsi robovi zaprti. Rahlo poravnajte notranjo vsebino. Nato zavijemo v krpo in kravatno nit. Globoko posodo napolnimo s tri četrtine vode in jo zavremo. Daj poper poper, sol in Lavrushka. Potopite zvitek v vodo in kuhajte na srednjem ognju 40 minut. Odstranite iz ponve in pustite, da se ohladi na mizi. Po dvajsetih minutah vstavite v hladilnik. Ko se posoda popolnoma ohladi, morate odstraniti nit in tkanino. Zdaj lahko naredite rezanje zvitka z nogami. Postrezite s svežimi zelišči. 3. Piščančji stegni z zvitki ostriga Jed je hranljiva in okusna. Vsebuje meso in zelenjavo. Zato ga lahko postrežemo brez priloge. Čeprav se zelenjava ne zgodi veliko. • Štiri korenje. • Štirje česenov. • Štiri čl. žlice majoneze in nizozemski sir. • Grozd peteršilja. • Dvesto gramov ostrigarskih gob. Piščančje noge temeljito operite in posušite s prtičkom. Odstranite kosti. Mehki del za razmestitev in odlaganje kože. Odtrgajte, da ne poškodujete kože. Korenje in gobe narežite na slamice. Česen zdrobimo z nožem in še naprej odrežemo. Drobno seseknite zeleni žarek. Piščančje meso nalijte in na površino položite česen z ravnim slojem. Podmažite polovico majoneze, poper. Slojevita korenje, sir, gobe. Peteršilj potresemo po ozkem robu piščančje noge. Iz istega roba zavojev. Kravato z nitjo, namažite z ostanki majoneze. Pečemo v pečici na običajen način. Hladen pripravljen obrok. Nato odstranite nit in narežite na centimetrske rezine. Postrezite z kuhano zelenjavo, na primer s cvetačo in brokoli. 4. Piščančji stegni s krompirjem Dobro polnjenje: zadovoljivo in zdravo. Kuhajte ne dlje kot katerakoli mesna jed • štirje krompir. Meso ločite od kosti in ga zavrzite, ne da bi poškodovali piščančjo kožo. Čebulo narežemo na obročke in prepražimo. Krompir narežemo na tanke rezine. Večino svoje polovice pomešamo s čebulo, soljo in poprom. Mleto meso položite na piščančje meso in zvijte. Vezite kulinarično nit. Rolo zvitek v moki in prepražimo v vroči ponvi do zlato rjave barve. Prenesite v globok ponev, prekrijte z ostanki krompirja. Nalijte dve kozarci vode, prisolit in dodajte laurea. Kuhajte na majhnem ognju, dokler krompir ni pripravljen. Spustite posodo. Odstranite nit iz zvitka, potem ko se rahlo ohladi. Lahko se razreže na kose, lahko se ji postreže cela, vendar vedno v obliki toplote. Dodajte krompir in paradižnik k okusu. 5. Piščančji stegni s klobaso in sirom Zdi se, da je to nekoliko čudna kombinacija: meso in klobasa. Toda tisti, ki poskusi končno jed, bo zadovoljen s svojim prijetnim in izvirnim okusom. • 0,300 kg mlečnih klobas. • 0,100 kg nizozemskega sira. • Začinjeno maslo. • Mleto poper in sol. Odstranite veliko kost iz nog, zavrzite meso, ne da bi odstranili kožo. Drobno narežite klobaso in nizozemski sir. Bolgarski poper tudi fino sesekljamo. Zmešajte vse sestavine, sol in poper. Piščančje noge napolnite z nadevom in jih zavijte. Kravatna nit za kravato. Rolate narežite na sol in potresemo z malo pikantnega masla. Gotovo posodo malo ohladite, odstranite nit in jo poškropite z zelenjavo peteršilja in kopra. 6. Piščančji stegni s suhim sadjem Jed se lahko pripravi za kosilo ali večerjo. V procesu praženja je meso napolnjeno z aromo suhega sadja in postaja kislo in hkrati sladko v okusu. S takim zvitkom nog morate pogosteje zadovoljiti svoje sorodnike. • 100 gramov suhih sliv in suhih marelic. • 200 gramov masla. • 100 gramov pinjolov. • Dve čajni žlički kurkume. Posušeno sadje temeljito umijte in posušite. Suhe slive in suhe marelice narežite na majhne kocke. Posodo segrejte, stopite polovico masla in rahlo prepražite posušeno sadje. Dodajte pinjole in kurkumo. Popecite malo več. Osvobodite meso iz kosti in ga dobro odbijte, tako da kožo spustite. Sol in poper. Postavite nadev in zvitek. Sklopite vrv za kuhanje. Vsak zvitek namažite z maslom in položite v folijo. Pošlji v pečico za peko. Piščančje noge razrežite na rezine in postrezite s svežo papriko in paradižnikom. 7. Marinirana piščančja rolka Sir se bo stopil v zvitku, zaradi njegovega pikantnega, sladkastega okusa pa bo jed pikanten in zelo dišeč. • Štiri rezine trdega sira. • 150 gramov šampinjonov. • dve čl. žlice kisle smetane 21% in koruzno olje. • Črna žlička lovskega lista. • 1/2 čajne žličke soli, kurkume in pimenta. • 30 gramov limoninega soka. Meso osvobodite semena in marinirajte pol ure. Marinada: pomešajte kislo smetano in koruzno olje. Nalijte limonin sok in napolnite pol čajne žličke soli, kurkume in pimenta. Nalijte mleto lavrushko. Vse dobro premešajte. Meso položite v marinado. Odrežite šampinjone v centimetrskih kockah. Na srednjem ognju prepražimo nekaj minut in prenesemo v skledo, da se ohladi. Meso razvaljamo in nanj nanesemo rezino trdega sira. Na vrh nalijte gobe in jih pokrijte z drugo rezino sira. Zvalite zvitke in jih pritrdite z navojem. Zavijte v moki in nekaj minut prepražite v ponev. Prenesite v globoko pekač. Prelijemo mleko v skledo in dodamo dva ščepca soli in mleti poper, premešamo. Mleko nalijte v zvitke. Daj v pečico petindvajset minut. Rahlo ohlajeni zvitki nog se poševno razčlenijo na dva ali tri dele. Postrezite s solato in paradižnikom. 8. Piščančji steber z almette sirom Jed se lahko pripravi za kosilo ob koncu tedna. Polnilo zvitka je mehko in dišeče z rahlim okusom česna. Jed je hranljiva in okusna. • 200 gramov Almette sira. • Štiri ščepec timijana. • pol kopra in peteršilja. • Pikantno olje. Osvobodite meso iz kosti in ga malo odvrnite. Chop česen, sekanje zelenice. Za polnjenje zmešajte almette sir z zelišči in česnom. Dodamo sol in poper. Nalijte dva ščetina timijana. Še enkrat premešajte. Nanesite nadev na meso, nežno ga zavrtite. Zavarujte z navojem. Postavite zvitke na pekač. Na vrh nalijte tri ali štiri žlice začinjenega olja, začinite s poprom in soljo. Nalijte dva ščetina timijana. Pripravljeni zvitki dajejo malo kul. Narežite na tri kose. Postrezite z zelenjavo na žaru. Piščančji stegni - triki in nasveti Da ne bi poškodovali mesa, jemljemo iz kosti, jo pritisnemo z dlanjo in jo razrežemo kot knjigo, ki gre od središča do robov. Valj je tesno povezan s kulinarično nitjo. V skladu s pravili mora biti najprej vezana navpično in nato vodoravno. Za rezanje zvitka se uporablja zelo oster nož. Posodo lahko postavite na mizo tako ohlajeno kot vročo. Preostale kosti se lahko uporabijo za pripravo juhe in juhe. Ko se zvitek peče v rokavu, je treba v zgornjem delu narediti več vbodov, da se film ne razpoči. Polnjene piščančje noge - za tiste, ki radi preživljajo čas na mojstrovinah! Recepti različnih nadev za polnjene piščančje noge Breaking rolls - ustvarjalni pristop k enostavnemu celostnemu izdelku. Pripravite zvitek dojk za praznovanje in za vsak dan


text: Delavnica Umetnost pospravljanja | Svetloba.si Delavnica Umetnost pospravljanja Kdaj: 10. marca 2018 ob 11:00 ZAVOD VEČERNA ZARJA, UL. BRATOV UČAKAR 80,, Ljubljana 0 komentarjev 54 ogledov Spadate tudi vi med ljudi, ki bi radi pospravili pa ne veste kje začeti, ste kdaj pospravljali kot nori, nato pa ugotovili, da je bil vaš dom še prehitro poln navlake, se ne znate in ne zmorete ločiti od stvari. POSPRAVLJANJE ni zgolj prelaganje stvari v predale in omare, ampak je bistvenega pomena odpravljanje NEREDA, NAVLAKE IN STVARI, KI NAM NE SLUŽIJO VEČ. S tem ko se znebimo odvečnih stvari in pospravimo nered, počistimo tudi svoj notranji jaz. Medtem ko urejate svet okoli sebe, se odvijajo enake spremembe tudi znotraj vas. S spreminjanjem svojega doma odpirate tudi nove možnosti zase, naredite prostor novemu v vašem življenju, novim ljudem, novim odnosom, novim stvarem, novim priložnostim.


text: OMAR SOSA QUARTETTO AFROCUBANO (CUB) — Lutkovno gledališče Maribor Omar Sosa – klavir, elektronika Leandro Saint-Hill – saksofoni, flavte Childo Tomas – bas Ernesto Simpson – bobni, tolkala Kubanski pianist, skladatelj in aranžer Omar Sosa velja za enega najbolj inovativnih nadaljevalcev afro-kubanskega izročila. Sosa to dediščino obenem povezuje z drugimi glasbenimi kulturami, tudi oddaljenimi od svojega primarnega navdiha, kot so denimo maroška trans zbujajoča zvrst gnawa ali arabska in indijska glasba. Enako eklektične so njegove zasedbe, v katerih igrajo priznana imena, kot so Paquito D'Rivera, Trilok Gurtu, Dhafer Youssef, Mino Cinelu ali Paolo Fresu. Ob vrsti ljudskih glasbil Sosa v pestro zvočno sliko sem ter tja dodaja prvine hiphopa ter ščepec elektronskih učinkov, ki vzbujajo občutek šamanske zamaknjenosti in sugestivnost večplastne godbe. Takšno igranje je nemara posledica tega, da je že kot osemletnik začel študirati tolkala na konservatoriju v rojstnem Camagüeyju; študij klavirja je nato zaključil leta 1983 na havanskem Visokem inštitutu za umetnost. Nanj sta veliko vplivala Thelonious Monk in Chucho Valdes. Leta 1995 se je preselil v San Francisco, že leto pozneje je objavil ameriški debi (solistični album) ter nato dober ducat hvaljenih in nagrajevanih albumov; med drugim je bil kar sedemkrat nominiran za nagrado Grammy, a vse do danes ostaja ena najbolj skrbno varovanih skrivnosti sodobne kubanske glasbe. Afro-kubanski kvartet je že vrsto let njegova stalnica, kongenialna kombinacija glasbenikov, ki se razumejo na telepatskem nivoju že od študijskih let in si delijo ljubezen do resničnega in nepotvorjenega izročila afriške in kubanske glasbe.


text: Objavljeno: 11.10.2021; Ogledov: 43; Prenosov: 10 Implementacija sistema za klasifikacijo novic o vrednostnih papirjih Jure Jakič, 2021, magistrsko delo Opis: Klasifikacija novic o podjetjih predstavlja časovno zelo dolgotrajen proces, saj je vsako novico potrebno prebrati in ji na podlagi vsebine določiti vsebinski pomen. Z razvojem metod za podatkovno rudarjenje lahko ta proces avtomatiziramo, s čimer novice razvrščamo v zanemarljivem času. V okviru magistrskega dela smo razvili sistem pridobivanja, prečiščevanja in klasifikacije novic. Novice smo pridobivali iz brezplačnih spletnih virov ter si ustvarili korpus besedil, ki smo jih najprej obdelali z orodjem Orange ter nato zgradili napovedne modele z uporabo različnih algoritmov. S pomočjo vizualizacij in matrike zamenjav smo prikazali kakovost napovednih modelov ter jih na podlagi njihove uspešnosti ovrednotili. S pomočjo ML.NET knjižnice smo na koncu razvili sistem avtomatske klasifikacije, ki novice glede na njihovo vsebino z 80 % natančnostjo klasificira v skupine. Ključne besede: podatkovno rudarjenje, klasifikacija tekstov, trgovanje, novice, vrednostni papir Objavljeno: 09.08.2021; Ogledov: 77; Prenosov: 13 Poslovni vpliv na pametno trgovanje Svarun Bratkovič, 2021, magistrsko delo Opis: Digitalizacija je ključen dejavnik gospodarskih in socialnih sprememb, ki ima vpliv tako na gospodarstvo in spreminjanje trga kot tudi na način življenja posameznikov. Koncept trgovanja, ki smo ga včasih poznali, se je z razvojem interneta drastično spremenil, saj nam je slednji omogočil, da lahko nakupe danes opravimo kar iz naslonjača. Podjetja so se na takšen način prodaje hitro odzvala, tako da danes skoraj ne najdemo več podjetja, ki ne bi prodaje svojih artiklov omogočal s pomočjo prodajnih platform. Korak naprej so nekatera podjetja naredila tudi v trgovskih centrih s postavitvijo samopostrežnih blagajn, kjer posameznik opravlja nalogo prodajalca, s tem pa prihrani čas, ki bi ga sicer potrošil v čakalni vrsti, prav tako pa mu samopostrežna blagajna nudi več zasebnosti. Amerika je glede uvajanja novih konceptov prodaje v svetu naredila največji korak. Podjetje Amazon je s pomočjo Just walk out tehnologije odprl prvo trgovino z živili, ki stranki ponuja sprehod po nakupih, vse od vstopa v prodajalno, izbire potrebnih izdelkov pa do izstopa iz prodajalne tako, da se ji v tem času ni treba ustaviti na blagajni. V nalogi bomo raziskali, kakšne so potrebne tehnologije, ki omogočajo takšen način trgovanja, spoznali nove koncepte trgovanja in podrobneje preverili, s kakšnimi koncepti se srečujemo v Sloveniji. Pri uveljavitvi novih tehnologij je priporočljivo, da se preveri tudi njihova uporabnost, enostavnost uporabe ter kakšni dejavniki vplivajo na njihovo uporabo. V povezavi med samopostrežnimi blagajnami in kupci se pojavljajo vprašanja njihove uporabnosti. Da se bodo kupci posluževali samopostrežnih blagajn, morajo biti izpolnjeni določeni pogoji, kupce je treba animirati in seznaniti z enostavnostjo njene uporabe ter prednostmi, ki jih prinaša uporaba samopostrežnih blagajn. Pri uporabi samopostrežnih blagajn je treba upoštevati posameznika kot kupca. Nekateri kažejo zainteresiranost in dovzetnost uporabe naprednejših tehnologij, drugi pa – bodisi zaradi strahu bodisi zaradi nezanimanja za napredno tehnologijo – interesa ne kažejo. Glavni cilj naloge je s pomočjo ankete in nadaljne statistične raziskave preveriti, kako posamezniki v Sloveniji sprejemajo samopostrežne blagajne v trgovskih centrih oz. natančneje, kakšen vplih imata strah pred IT ter inovativnost pred IT na njeno uporabo. Ključne besede: trgovanje, pametno trgovanje, novi načini trgovanja, samopostrežne blagajne, sprejemanje tehnologije, TAM Objavljeno: 29.06.2021; Ogledov: 119; Prenosov: 28 Vid Vrstovšek, 2021, diplomsko delo Opis: Prepovedane droge so snovi, ki po vnosu v človeško telo povzročajo psihološke in fizične spremembe na človeku. Uporaba prepovedanih drog je v današnjih dneh precej razširjena predvsem zaradi relativno lahke dostopnosti in nabave. Dostopnost in nabava prepovedanih drog je tesno povezana z njenim uvozom. Večina prepovedanih drog je uvoženih skozi večja državna pristanišča in letališča. Rotterdam je zaradi svoje odlične strateške lege, dobre infrastrukture in svojih geografskih specifikacij odlična točka za razvoj organiziranega kriminala in odlična vstopna točk prepovedanih drog v Evropo. V uvodnem delu diplomske naloge smo opredelili določene pojme, ki se skozi nalogo pojavljajo večino časa. V prvem delu naloge smo se osredotočili na trende prepovedanih drog na Nizozemskem in njihov uvoz. Našteli smo izvorne države, iz katerih prihaja večina droge in opisali načine tihotapljenja drog, ki ga uporabljajo organizirane kriminalne skupine. Našteli in s pomočjo statističnih podatkov smo opisali nekaj najpogosteje uporabljenih drog na Nizozemskem. S tortnim diagramom smo prikazali delež uporabnikov petih najpogosteje uporabljenih prepovedanih drog in jih primerjali z mednarodnim povprečjem. V drugem delu naloge smo se osredotočili na pristanišče Rotterdam, opisali njegovo geografsko lego in njegove značilnosti. Našteli in opisali smo glavne organe oblasti, ki skrbijo za brezhibno delovanje celega kompleksa in njegovo varnost. Opisali smo, kako se pristaniške oblasti trudijo zagotavljati varnost v pristanišču in metode, s katerimi odkrivajo nelegalne pošiljke. Dotaknili smo se tudi prodajalcev in kupcev drog na območju Rotterdama. Opisali smo njihove značilnosti (življenjski slog, izobrazba, zaposlitev), njihovo vlogo v svetu drog in nekatere njihove zgodbe. V zadnjem delu naloge smo se posvetili preventivnim in operativnim ukrepom v domeni Evropske unije. Omenili in opisali smo nekaj agencij in programov v domeni Evropske unije, ki so aktivni na področju organiziranega kriminala in posledično prepovedanih drog. Ključne besede: diplomske naloge, prepovedane droge, trgovanje s prepovedanimi drogami, uvoz prepovedanih drog, Rotterdam Objavljeno: 07.06.2021; Ogledov: 153; Prenosov: 47 Objavljeno: 13.05.2021; Ogledov: 140; Prenosov: 38 Objavljeno: 19.11.2020; Ogledov: 166; Prenosov: 36 Nezakonito uničevanje gozdov Mia Jerovšek Kolenc, 2020, diplomsko delo Opis: Naj bo to Evropa, Azija, Afrika, Avstralija ali Amerika, gozdovi so povsod pomembnem ekosistem, na katerega se zanašajo tako živali kot ljudje. Vendar je vsem celinam enak en problem. Nezakonito uničevanje gozdov. V svetu, ki se spopada z vedno večjimi klimatskimi spremembami, bi bilo to početje potrebno povsem izkoreniniti, vendar pa obči mediji predstavljajo ravno nasprotno zgodbo. V diplomskem delu je predstavljeno nezakonito uničevanje gozdov, njegove posledice in mednarodne iniciative, ki so bile sprejete, da bi ta problem rešile. Z uporabo metode deskripcije, kompilacije, induktivno-deduktivne, sintetične in komparativne metode smo analizirali najrazličnejše vire o nezakoniti sečnji in nenadzorovanih požarih, ter kako posledice teh dveh dejanj vplivajo na varnost in stabilnost okolja. Zaradi hitro spreminjajoče se situacije smo se osredotočili predvsem na razvoj problema v zadnjih petih letih. Ugotovili smo, da se je število uničenih hektarjev gozdne površine povečalo, čeprav se je odziv mednarodne skupnosti, vsaj na papirju, izboljšal. Podpisanih je bilo veliko iniciativ, ki naj bi pripomogle k regeneraciji gozdov, vendar smo ugotovili tudi, da bodo, če se bo trenutni trend nadaljeval, posledice močno prizadele cel svet, od tega najbolj ranljive skupine ljudi, ki se na gozd zanašajo za preživetje, in države v razvoju. Na podlagi tega lahko predlagamo, da je treba več truda vložiti v izkoreninjenje korupcije; kaznovati podjetja, ki ne spoštujejo zakonov matičnih in drugih držav pri trgovanju z lesom; vpeljati močnejši varnostni sistem v samih gozdovih; pridobiti pomoč tehnologije; zaščititi aktiviste, domorodce in policiste; izboljšati gospodarjenje z gozdovi in zmanjšati porabo oziroma izboljšati distribucijo hrane in vode med ljudmi. Ključne besede: diplomske naloge, nezakonitost, uničevanje gozdov, trgovanje z lesom, ekosistem, iniciativa


text: Milan Petek Levokov - Spletna Knjigarna Buča Knjigarna - Avtor "Milan Petek Levokov" Če vam je sreča naklonjena, imate strica, ki je prav katastrofa. V tem primeru vam za rojstni dan nikoli ne bo dolgčas! No, Luku je tovrstna sreča vsekakor naklonjena, zato se praznovanje njegovega trinajstega rojstnega dne razvije v nepredstavljivo pustolovščino. ... Romeo in Julija s severa in juga : dve ljubez. zgodbi Romeo in Julija s severa in juga : dve ljubez. zgodbi količina Kdo se še boji Anne Riesman? količina To je zgodba o družini (starša in dva sinova, 14 letni Rok in 9 letni Nejc) priseljeni v manjše mesto pod hribi, ki jo zadene nesreča; mlajši Nejc pade s kolesom in se hudo poškoduje. Njegovo življenje visi na nitki ... Skrivnost oblačne gore količina Pesnike streljat – šus v glavo in pika! : pesniški recital za pet oseb in psa Pesnike streljat - šus v glavo in pika! : pesniški recital za pet oseb in psa količina Dejstvo, da je Milan Petek Levokov napisal roman o navidezno odmaknjenem, nepomembnem življenju starca, ki v domu za ostarele čaka na odrešitev, ki mu jo lahko prinese samo smrt, pa naj se to še tako kruto sliši, govori o pretanjenosti ... LJUDJE NA BURJI količina Slovenske pisarije so zelo posebna knjiga. Nevedoč, se pravi nezavedno - kar je še posebna ironija - nam vračajo ugrabljeno punk poezijo nazaj (ali morda naprej?) v naše loge, kjer je nastala kot samonikla trta. Ne gre za pobalinstvo, ampak ...


text: Suha krhki lasje Domača stranBolezenSuha krhki lasje Videz krhki lasje in diagnostika Dry krhke lase - lasje zaradi pomanjkanja sebuma. Manifestira pomanjkanje luster, mehkobo in elastičnost las, njihov presek, prisotnost majhne suh prhljaj, lasišče občutek tiščanja. Lasje videti brez življenja, brez leska, enostavno splutuyetsya skupaj. Suhe lase vodi do povečane količine padavin. Pri odpravljanju vzrokov za suhe in krhke lase (pogosto umivanje, nepravilna uporaba, šampon, vroče sušilnik za lase, curling in barvil, podhranjenosti in tako naprej. D.) las normalno. Koža okončin odražajo stanje organizma kot celote. Suhi in krhki lasje opazili železa in anemija srpastih celic, pri kateri se vse celice ne vpliva hipoksije. Mikrocirkulacijo lasišča poslabšanja hrane folikli moti, da vodi do sprememb v strukturi las, postane suha in krhka. Bolezni prebavil, ki se pojavlja v nasprotju z absorpcije vitaminov in mineralov, kot tudi patološka stanja, v katerem motena absorpcija vitaminov, je samo še anemijo povzroči nastanek suhe in krhke lase. Kronična bolezen ledvic in pljuč se pogosto odraža stanje in kožne priveski: suha krhki lasje, nohti so svežnji pogosto opazili pri bolnikih s kronično ledvično odpovedjo in tuberkuloze. Žarišča kroničnih okužb, kot so zobne gnilobe, kronično vnetje mandljev, kot tudi parazitske bolezni - LAMBLIOZA, hlystyani invazijo brez povzročajo nelagodje lahko klinično očitna le bičali in krhke lase. Vendar pa je nedavna raziskava v trichology potrjujejo, da je glavni vzrok eksogeni krhki lasje narobe skrb zanje. Tako je glavna napaka, da mastni lasje ne more biti suha. Suhe lase je njihova dehidracija in uporaba agresivnih razmaščevanja, ki pomeni še dodatno zaostruje problem. Kot rezultat, lasje postanejo ne samo suha, vendar krhka. Pogoste las barvanje, perm, da na curling železa in lase navijalke privede do krhke in suhe lase. Ultraviolet in slano morsko vodo, kopanje v bazenih s klorirano vodo, uporaba nekaterih zdravil poslabša lase, zaradi česar so krhke in bičali. Odpoved klobuki med hladno sezono ali nosijo klobuke, ko je zunaj las glavni razlog krhki lasje spomladi in pozimi, še posebej, ko je povezan hipovitaminoze. Stres, utrujenost, hudo duševno in telesno stresa, suhega zraka in prahu, trda voda in pravilno izbranih orodij za lase, kot tudi negativno vplivajo na njih. Krhkost zlorabe styling las je lahko posledica nepopolne odstranitve in uporabo kovinskih satovjem. Delež prirojenih anomalij v lase gred in mešička ima manj kot 3% vseh primerov krhke lase. Krhkost in suhe lase diagnosticirali vizualno. Lasje videti dolgočasno, odlomljena od njih na različnih višinah, tako da je skupna teža neurejena las. V krhke in suhe lase je treba izvesti podrobno analizo krvi in biokemijskih študij. Bolnik Anketa pomaga ugotoviti, katere kronične bolezni, ki vodi do krhke lase, se je udeležil. V primerih, ko splošna raziskava maloynformatyvno ali če želite izvedeti točno stanja las zatekle k spektralno analizo las na vsebnost elementov v sledovih in suho krhkemu spektrometrije las. Najprej morate odpraviti vzrok krhke lase. Popravek osnovne bolezni in uporabe medicinskih kozmetike za suho krhke lase je najboljši način zdravljenja. V vsakem primeru so simptomi suhe in krhke popravljanje las drog ter medicinske kozmetike ujema, da se posvetuje trichologist posamično. Imenovan Seveda vitaminov visokih železa, cinka, magnezija, selena, vitamini B, C in E. Upoštevajte, da metoda kompleksnih zdravil ni vedno priporočljivo zaradi vitaminov treba po obroku, in nekateri od njih z združljivim uporabo ne prebavi. Če se vitamini ne absorbira skozi gastrointestinalnega trakta, ki se pogosto pojavi pri anemije zaradi pomanjkanja železa, ki jih je povzročila gastritis, vitamine B in dodatke železa z intramuskularno injekcijo. Popravek prehrane in življenjskega sloga, so enako pomembni pri zdravljenju krhke in suhe lase, bi morala biti hrana bogata z beljakovinami, zelenjava, so stroga dieta na tej točki ni dovoljeno. Pitje veliko tekočine, mineralna voda pomaga odstraniti suhe lase. Če je zrak v zaprtih prostorih, je zelo suha, morate namestiti vlažilce in ozonizers. Opustili kajenje, zloraba alkohola in kave blagodejnih učinkov na lase. Medicinska Program Folten Pharma kljub svoji enostavnosti, sooča s problemom krhke in suhe lase. Pred uporabo medicinska kozmetika priporoča rez las, saj lahko izboljša strukturo las, ampak lase gred Cipa konec šele po dolgem času bo postala normalna. Priprava za nego las mora vključevati trihosaharidy alge, ki je podobna strukturi keratin, enostavno vgrajeno v lase gred in jo krepiti, preprečijo poškodbe. Sistemi za hranilno-predelave vključenih v program zdravljenja za krepitev in vlažijo lase zrelo lase in spodbudili lasne mešičke, da raste. Navadne šamponi niso mogli obrniti na suhi in dolgočasno las prvotni videz zaradi nizke koncentracije aktivnih snovi. V kliniki priporočil uvedbo mezoterapijo pri zdravljenju kože in fizioterapije koktajlov. Učinek na kožo in visoke impulzne tokove cryomassage izboljša mikrocirkulacijo in spodbuja rast foliklov. Ko je suh, krhek lase kaže masažo lasišča doma in pogosto česanje leseni glavnik. Toda v vsakem primeru, če ne boste spremenili način življenja, pogosto izpostavljanje dlake na mehanske in toplotne obremenitve, problem suhe in krhke lase ostaja.


text: Oscillococcinum - navodila za uporabo, analogi, pregledi - Vprašanja - May Oscilokoccin: navodila za uporabo Otsillococcinum granule spadajo v farmakološko skupino homeopatskih zdravil. Uporabljajo se pri zdravljenju prehladov, gripe in parainfluence. Okilokokcinumske homeopatske granule so skoraj okrogle oblike, majhne velikosti in bele barve. Glavna aktivna sestavina zdravila je Anas barbariaelium, hepatic et cordis extractum (anas barbarielium, hepatic and cordis extractum) 200K, njegova vsebnost v 1 odmerku granul je 0,01 mg. Tudi v sestavi granul vključujejo pomožne sestavine, ki vključujejo laktozo in saharozo. Otsillococcinum granule so pakirane v polipropilensko cev s pokrovom v količini 1 odmerka. Škatla vsebuje 6, 12 in 30 epruvet (odmerke zrnc). Zdravilna učinkovina granulata Ocillococcinum ima homeopatski učinek. Zdravilo prispeva k ohranjanju nespremenljivosti notranjega telesa, izboljšuje funkcionalno delovanje imunskega sistema, kot tudi zgodnje izločanje toksinov med akutnimi respiratornimi virusnimi okužbami in gripo. Ni zanesljivih podatkov o hitrosti, popolnosti absorpcije, porazdelitvi, presnovi in izločanju učinkovin zrnc Ocillococcinum. Vnos granulatov Ocillococcinum je indiciran za kataralno patologijo, akutno respiratorno virusno okužbo, gripo blage do zmerne resnosti. Sprejemanje zrnc Ocillococcinum je kontraindicirano v številnih patoloških in fizioloških stanjih telesa, ki vključujejo: Prirojena ali pridobljena intoleranca za laktozo, ki je pomožna sestavina zdravila. Pomanjkanje laktaze je pomanjkanje prebavnega encima, ki katalizira reakcijo cepitve laktoze. Maloabsorpcija glukoze-galaktoze je kršitev prebave in absorpcije ogljikovih hidratov. Preden začnete jemati pelete Oscilokoccin mora zagotoviti, da ni kontraindikacij. Otsillococcinum granule so namenjene za peroralno dajanje (peroralno dajanje). Vsebino epruvete (1 odmerek) položimo na jezik in jo hranimo v ustih, dokler se popolnoma ne raztopi. Za otroke je dovoljeno, da se cevaste granule raztopijo v majhni količini vode, ki jo nato pijejo iz žlice ali steklenice z bradavico. Zdravilo je treba jemati 15 minut pred obrokom ali eno uro po obroku. Odmerek je odvisen od stopnje patološkega procesa in ni odvisen od starosti bolnika: Preprečevanje akutne respiratorne virusne okužbe, kataralne patologije ali odmerka gripe - 1 (1 epruveta) enkrat na teden pred pričakovanim sezonskim povečanjem pojavnosti bolezni. V začetni fazi kataralne patologije, akutne virusne okužbe ali gripe - ko se pojavijo prvi simptomi bolezni, vzemite 1 odmerek zdravila čim prej, nato še 1 odmerek 2-3 krat na dan v 6-8 urah. Stopnja izrazitih kliničnih simptomov gripe, akutne virusne okužbe dihal ali hladno - 1 odmerek 2-krat na dan (zjutraj in zvečer) za 3 dni. Zdravljenje z granulami Oscillococcinum običajno ne sme presegati 3 dni. Otsillococcinum zrnca dobro prenašajo, do sedaj simptomi neželenih učinkov po zaužitju zdravila niso bili registrirani. Morda razvoj alergijskih reakcij v obliki izpuščaja in srbenja kože. Preden začnete jemati granule Oscillococcinum, natančno preberite navodila za zdravilo. Pomembno je upoštevati posebna navodila glede njegove uporabe: Če se v enem dnevu po začetku jemanja simptomov zdravila poveča, se posvetujte z zdravnikom. Učinkovitost zrnc Oscillococcinum je bistveno višja, ko se začne zgodaj začeti uporabljati, ko se pojavijo prvi simptomi prehlada, akutne respiratorne virusne okužbe ali gripe. Jemanje zdravila ne vpliva na funkcionalno aktivnost možganske skorje, hitrost psihomotornih reakcij in sposobnost koncentracije. Otsillococcinum granule v lekarniški verigi se sprostijo kot zdravilo brez recepta. Če imate vprašanja ali dvome o njihovi uporabi, se za nasvet posvetujte s svojim zdravnikom. Doslej niso bili zabeleženi primeri znatnega presežka priporočenega terapevtskega odmerka zrnc okulokokcinuma in razvoja prevelikega odmerjanja. Rok trajanja zrnc Otsillococcinum je 5 let od datuma njihove izdelave. Zdravilo je treba shraniti v originalni tovarni, v temnem, suhem, izven dosega otrok, pri temperaturi zraka, ki ni višja od + 25 ° C. Analogi aktivne snovi trenutno ne obstajajo. Povprečni strošek pakiranja zrnc Otsillococcinum v lekarnah v Moskvi je odvisen od števila doz: 6 odmerkov - 371-378 rubljev. 12 odmerkov - 735-739 rubljev. 30 odmerkov - 1409-1417 rubljev. Oscilokoccin je zeliščno homeopatsko zdravilo, ki se uporablja v kompleksnem zdravljenju akutnih okužb dihal, gripe. Aktivna sestavina je izvleček jeter in srce barbarske race. Uporablja se v primeru epidemij virusnih okužb in spodbuja nespecifično odpornost organizma na njihove patogene. Zasnovan za zdravljenje in preprečevanje virusnih bolezni, vključno z virusom gripe. Dozirna oblika: homeopatska zrnca: bela, lahko topna v vodi, skoraj sferična oblika, brez vonja (po 1 g (1 odmerek) v belih polipropilenskih epruvetah s polietilenskim zamaškom, po 3 cevi v pretisnih omotih iz PVC lepila, 1, 2 ali 4 pretisne omote v škatli. En odmerek vsebuje 0,01 mg Anas barbariaelium, Hepatic et cordis extractum. Kot dodatna komponenta sta prisotna laktoza (150 mg) in saharoza (850 mg). Zdravilo prispeva k ohranjanju nespremenljivosti notranjega telesa, izboljšuje funkcionalno delovanje imunskega sistema, kot tudi zgodnje izločanje toksinov med akutnimi respiratornimi virusnimi okužbami in gripo. Kaj pomaga zdravilo Oscillococcinum? V skladu z navodili je zdravilo predpisano v naslednjih primerih: akutne respiratorne virusne okužbe (ARVI). V primeru epidemij virusnih okužb je priporočljivo vzeti kot profilaktično sredstvo, da bi spodbudili nespecifično odpornost organizma. Navodila za uporabo Ocillococcinum, odmerjanje Zdravilo deluje hitreje in učinkoviteje, prej ko se zdravljenje začne, od prvih simptomov bolezni. Če se simptomi bolezni v 24 urah povečajo, se posvetujte z zdravnikom. Zdravilo vzemite 15 minut pred ali 60 minut po obroku. Odrasli morajo vzeti en odmerek zdravila pod jezikom (do popolnega raztapljanja), otroci lahko granule raztopijo v vodi (majhna količina) in z žlico ali steklenico dajo bradavico. V skladu z navodili za uporabo je odmerek zdravila Oscillococcinum odvisen od stopnje bolezni in ni odvisen od starosti bolnika. Za preprečevanje: med širjenjem ARVI vzemite 1 odmerek na teden. Začetna faza bolezni: vzemite 1 odmerek čim prej, nato pa ponovite, če je potrebno, 2-3 krat v presledku 6 ur. Huda faza bolezni: vzemite 1 odmerek zdravila Oscillococcinum zjutraj in zvečer za 1-3 dni. Čim prej se zdravljenje začne, bolj učinkovita je droga. Navodilo opozarja na možnost razvoja naslednjih neželenih učinkov pri predpisovanju Ocillococcinuma: Trenutno ni podatkov o stranskih učinkih zdravila. Alergijske reakcije so možne. Če opazite neželene učinke, se posvetujte z zdravnikom. To je kontraindicirano za imenovanje Oscillococcinuma v naslednjih primerih: povečana individualna občutljivost na posamezne sestavine zdravila. Analogi Otsillokoktinum, cena v lekarnah Zadetki za ATC kodo 4 ravni: Izbira analogov je pomembno razumeti, da navodila za uporabo Oscillococcinuma, cene in pregledi ne veljajo za zdravila podobnega delovanja. Pomembno je, da se posvetujete z zdravnikom in ne dajte neodvisno nadomestiti zdravilo. Cena v lekarnah v Rusiji: Otsillococcinum zrnca 1 g 1 odmerek 6 kosov. - od 342 do 450 rubljev, cena pakiranja je 12 kosov. - od 671 do 745 rubljev, glede na 509 lekarn. Shranjujte v temnem in suhem prostoru, ki ni dostopen otrokom pri temperaturi do 25 ° C. Rok uporabnosti - 5 let. Oscillococcinum: navodila za uporabo in preglede Latinsko ime: Oscillococcinum Aktivna sestavina: izvleček jeter in srce barbarske race (anas barbariaelium, hepatic et cordis extractum) Proizvajalec: "Boiron laboratorij" (Francija) Oscilokoccin je homeopatsko zdravilo za zdravljenje prehladov in gripe. Oscilokoccin se uporablja za epidemije virusnih okužb in spodbuja nespecifično odpornost organizma na njihove patogene. Zasnovan za zdravljenje in preprečevanje virusnih bolezni, vključno z virusom gripe. Farmakodinamika tega homeopatskega zdravila ni dobro razumljena. Proizvajalec trenutno ne zagotavlja podatkov o farmakokinetičnih parametrih Oscillococcinuma. Gripa blage do zmerne resnosti; Intoleranca za laktozo, malabsorpcija glukoze / galaktoze, pomanjkanje laktaze; Preobčutljivost za sestavine zrnc. Previdnost je potrebna pri uporabi oscilokocina med nosečnostjo in med dojenjem. Navodila za uporabo zdravila Oscillococcinum: metoda in odmerjanje V skladu z navodili se Oscillococcinum jemlje sublingvalno, pri čemer opazujemo interval z vnosom hrane (15 minut pred ali 60 minut po obroku). Odrasli morajo vzeti en odmerek zdravila pod jezikom (do popolnega raztapljanja), otroci lahko granule raztopijo v vodi (majhna količina) in z žlico ali steklenico dajo bradavico. Način odmerjanja se določi z indikacijami: V začetni fazi bolezni: 1 odmerek čim prej od trenutka nastopa bolezni, če je potrebno, lahko ponovno vzamete zdravilo 2-3 krat s prekinitvijo 6 ur; Huda faza bolezni: 2-krat na dan (zjutraj in zvečer), 1 odmerek v obdobju 1-3 dni; Preprečevanje (med širjenjem ARVI): 1-krat v 7 dneh, 1 odmerek. Podatki o možnih neželenih učinkih med jemanjem Ocillococcinuma niso na voljo. V primeru kršitev se morate posvetovati s strokovnjakom. Poročila o prevelikem odmerjanju skoraj nikoli ne pridejo. Če se simptomi povečajo za 24 ur, se je treba posvetovati s specialistom. Vnos zdravila ne vpliva na sposobnost vožnje vozil in opravlja kompleksna dela, ki zahtevajo visoko koncentracijo pozornosti in hitre psihomotorne reakcije. Med dojenjem in med nosečnostjo se Oscillococcinum uporablja izključno na recept. Zdravljenje Oscilokoccin se lahko izvaja v kombinaciji z drugimi zdravili. Podatkov o analogih Oscilokoccina ni. Po pregledih je Oscillococcinum še posebej učinkovit pri uporabi pri otrocih, kar bistveno zmanjšuje pojavnost SARS pri bolnikih te starostne skupine. Nekatere doječe matere trdijo, da jim je zdravilo pomagalo izboljšati stanje že prvi dan po nastanku virusne okužbe. Neželeni učinki so večinoma odsotni. Cena na Oscillococcinum v lekarnah Približna cena za Oscillococcinum je približno 339 do 456 rubljev (v paketu je vključenih 6 zrnc), 700865 rubljev (v paketu je vključenih 12 zrnc) ali 1420-1655 rubljev (v paketu je 30 zrnc). Otsillococcinum: cene v spletnih lekarnah OZILLOKOCINUM 1 odmerek N6 homeopatskih zrnc Oscillococcinum zrnca 1 g 1 odmerek 6 kosov. Otsillocoktsinum zrnca 6 odmerkov Oscilokoccinum homeopatska zrnca 1dose No6 OZILLOKOCINUM 1 odmerek N12 homeopatskih zrnc Oscilokoccinum homeopatska zrnca 1dose No12 Otsillocoktsinum zrnca 12 odmerkov OZILLOKOCINUM 1 odmerek N30 homeopatskih zrnc Oscillococcinum zrnca 30 odmerkov Oscilokoccinum homeopatska zrnca 1dose No30 Paracetamol lajša bolečine in nelagodje v mišicah ter trka, ocilokokcinum pa je običajen sladkor, ki na splošno nima vpliva na temperaturo ali simptome bolezni, zato ni varno, da zdravi prehlad. Ergoferon (Ergoferon) - navodila za uporabo Ali se lahko tuširam pri temperaturi ali v kopalnici? Imunomodulacijsko zdravilo aktivira obrambo pri prehladu in gripi ter pomaga pri hitrejšem okrevanju. Viferon iz mraza - odličen način, da se znebite neprijetnih smradov in slabega počutja.


text: Oblak prvič treniral - Novica - Nogomania Oblak prvič treniral Dva meseca po poškodbi rame in prestani operaciji Jan Oblak znova trenira. Slovenski reprezentančni vratar in prvi vratar madridskega Atletica načrtuje povratek med vratnici v mesecu marcu. Prvič po operaciji, ki jo je prestal v Londonu, je Jan Oblak v nedeljo prvič zares treniral. Ne še "na polno", kajti strokovni štab po nasvetih zdravniške službe vratarja Atletica še ne obremenjuje na polnih obratih. Oblak je tako treniral po prilagojenem programu in ne v "režimu" ekipe, ki se pripravlja na pokalno tekmo z Barcelono. Kljub temu je Oblak svojemu trenerju Diegu Simeoneju poslal jasen signal, da intenzivno dela na svojem povratku v moštvo. Od Oblakove poškodbe minevata dva meseca, pričakovati pa gre, da bo slovenski reprezentančni vratar znova lahko branil v mesecu marcu in tako izpolnil pričakovanja zdravniške službe, ki mu je ob poškodbi napovedala tri mesece prisilne pavze. Odkar je Oblak poškodovan, Atleticu sicer ne gre najbolje, na lestvici La Lige je namreč četrti, pridelal pa je že štiri točke zaostanka za tretjeuvrščeno Sevillo.


text: Gregor Čušin: Krščansko vzgojo bi bilo treba prepovedati (VIDEO) - Časnik Naslovnica Izpostavljeno - DESNO Gregor Čušin: Krščansko vzgojo bi bilo treba prepovedati (VIDEO) Gregor Čušin, je bil v nagovoru na prireditvi 25.11.2013 v Zavodu Svetega Stanislava v Šentvidu oster: "Otrok res ne bi smeli posiljevati s krščansko vzgojo. Nikogar ne bi smeli krščansko vzgajati. Bom še bolj radikalen kot je bila mlada dama in bom rekel, da je treba krščansko vzgojo kratko malo prepovedati. Svet bi bil lepši in prijaznejši brez krščanske vzgoje. A si je treba razjasniti, kaj si predstavljamo pod pojmom krščanska vzgoja." V nadaljevanju govora Čušin pove na svojem primeru, kako je bil krščansko vzgajan, govori o zasidranosti polovičnih svetopisemskih citatov v našo zavest, kakšne ljudi s tem vzgojimo in tudi razloži, kako bi se – po njegovo – odzvala Marija in Jezus, če bi bila krščansko vzgajana. Video in foto: YouTube kanal Socialne akademije Prejšnji članekB. Nežmah, RtvSlo: Komisija za...? Naslednji članekDom med resničnostjo in prispodobo Metoda Gradišek 3. decembra 2013 at 10:31 prisluhnite Gregorjevi pronicljivosti. Khalila 3. decembra 2013 at 11:36 Prva polovica razmišljanja je v redu, druga pa mimo pihne. No, zdaj vem, zakaj pismo pred dvema letoma ni bilo uslišano. Ni bilo naslovljeno na pravi naslov. Ker se v zmotnem prepričanju živemu ali mrtvemu človeku pripisujejo atributi Vsemogočnega: vsenavzočnost, vsevednost, vsezmožnost in neumrljivost (česar človek nima in ne bo nikoli imel). "Krščanska vzgoja", ki podaja vraže o Miklavžu, ki neprestano gleda in parkljih ter šibah TUDI dela ateiste in s krščansko vzgojo nima nič skupnega. Ista neresnica, kot tista – naslednji dan ga je povozil vlak in mu odrezal ude na tistem mestu, kjer je bil Jezus križan (ali kako je že rekel). svitase 3. decembra 2013 at 13:16 Razmišljanje o ukinitvi krščanske vzgoje je le dokaz, kako smo nizko vrednostno padli in da je nekatere nevrednostno razmišljanje že povsem duhovno paraliziralo. baubau 3. decembra 2013 at 19:08 Spoštovani Svitase,dvomim,da ste Gregorja res natančno poslušali.Menim,da je vsem nam hotel nastaviti ogledalo in povedati,da je skrajni čas ,da nehamo krščanstvo,otroke in kristjane manipulativno"gojiti"-samostalnik vzgoja uporabljamo npr.v zvezi s kmetijstvom in drugo proizvodnjo potrošnih sredstev... je pa absolutno nujno za vse nas in naše otroke,da tisti,ki se drznemo imenovati kristjani,začnemo zares slediti le Kristusu, ter resnično na vsakem koraku in v vseh svojih odnosih do vseh soljudi živeti po Njegovo. bianko 3. decembra 2013 at 14:32 Svitase, ukinitev pravljicarstva je dokaz, da druzba postaja zrelejsa. Zdravko 3. decembra 2013 at 14:37 Kdo pa je ukinil pravljice? Ti bi otrokom vzel pravljice?! Svojih otrok gotovo nimaš. Ojdip 3. decembra 2013 at 15:11 Da bianko, zaradi zrelosti družbe se vsi super počutimo in smo srečni, ne? bianko 3. decembra 2013 at 15:18 To je pa druga zgodba 🙂 tadej 3. decembra 2013 at 15:25 Provokativno, kot je to značilno za Gregorjevo razmišljanje. Enako averzija, kot do krščanske vzgoje obstaja tudi ob učenju bazičnih znanj, kot je recimo matematika. Zakaj bi torej otrok učil matematike, če jo potem sovražijo? Vzgoja je formiranje osebnosti, posatvljenje meja in to nikoli ni prijetno, pa naj bo obrazložitev taka ali drugačna. baubau 3. decembra 2013 at 19:11 upam,da nimate otrok... Tone 8. decembra 2013 at 16:03 Upam, da jih ima. Bo vsaj kakšen imel kaj od svojega vzgojitelja. Bernardo Gui 3. decembra 2013 at 15:28 ..človek je zgrešil, ko je pozabil, da morajo biti etične in moralne norme, torej tisto kar privzgajamo in v kar vzgajamo, imperativne, če naj bodo kar naj bi bile.. ..Dostojevski, pa bi ga spomnil..."če ni Boga, je vse dovoljeno ! .." toni 8. decembra 2013 at 09:59 Ne razumem te logike (in samo zato, ker jo je zapisal Dostojevski, se ne pomeni, da je pravilna). Jaz poznam ogromno ateistov, pa ne hodijo okoli in pobijajo ljudi, kradejo, posiljujejo. Nasprotno, v resnici se morajo držati svojih etičnih načel, kakršni recimo sta zlato in srebrno pravilo (ne naredi drugemu, kar nočeš, da bi on tebi; delaj drugemu, kar hočeš, da bi on tebi). Ravno nasprotno pa velja za vernike. Zanje je vse dovoljeno, če njihov bog tako reče. Sem grejo verske vojne, zlorabe otrok, diskriminacija žensk, drugih narodnosti, drugih ras, drugih ver, homofobija in še in še. AlFe 8. decembra 2013 at 12:05 Čim preje jo boste razumeli, gospod Toni tem preje boste našli srečo. Mir in vse dobro vam želim! toni 8. decembra 2013 at 13:30 Zakaj predpostaljate, da nisem srečen? Ali pa vam ne gre le zato, da ponižate, užalite, diskreditirate? (In kako vzvišeno dodate tisti "mir in dobro"!) AlFe 8. decembra 2013 at 16:23 Pa res! Imate popolnoma prav! Sedaj sem se spomnil, da je definicija srečnega človeka pospsploševanje, da verniki trdijo, da "bog" hoče "verske vojne, zlorabo otrok, diskriminacijo žensk, drugih narodnosti in še in še in še". Med drugim tudi homofobijo, čeprav ni jasno, kaj izraz pomeni, recimo strah pred človekom?! Da, tak človek je resnično srečen! In vi gospod Toni, ste tak človek! Tako, da vam ni treba zaželeti miru in vsega dobrega! Alojz 9. decembra 2013 at 15:19 Torej pomeni, da kot ateist nisi srečen. Alenka Kavka 3. decembra 2013 at 15:12 vredno poslušanja... in to večkrat. baubau 3. decembra 2013 at 19:17 dendro 3. decembra 2013 at 16:19 Gregor kot ponavadi žonglira s metaforami, za njimi skriva tudi svoje militatno katoliške ideje: – vsi drugi katoličani vere ne jemljejo resno – rkc je v preteklosti preveč stavila na indoktriacijo namesto, da vi katolike od mladih nog vzgajale v samostojne odrasle z osebno vero – ateisti najlažje razorožijo indoktirinanega katolika z istim orožjem, kot je bil indoktriniran: moraliziranjem. Bernardo Gui 3. decembra 2013 at 16:26 ..mogoče je treba otroke pustiti v bivanjskem in vrednostnem vakumu do polnoletnosti..??? baubau 3. decembra 2013 at 19:16 nikakor,trdim pa,da moram spoštovati ne le starše,temveč tudi svoje otroke,da mi bo dobro na zemlji... Anton L. A. 4. decembra 2013 at 11:53 Bernardo, čestitam! Mislim, da si (ste) zadel(i) bistvo. Ctrl+F = ljube => trije zadetki. ??? Tone 5. decembra 2013 at 09:43 Do polnoletnosti se mora otrok že socializirati, vklopiti v družbo. Vera je tudi ena od oblik socializacije, prilagoditev bivanjskemu okolju. Morda bi jih šele ob polnoletnosti samo sprejeli kot polnopravne člane verske skupnosti in ne že kot dojenčke. Zdravko 5. decembra 2013 at 09:48 Kar se otrok tiče v tem ni nobene razlike. Krst dojenčkov ali polnoletnih je interna stvar KC. Zakaj ti ne izstopiš, če si tak odpadnik?! Tone 5. decembra 2013 at 10:06 Diskutirat o tem se pa ne sme? Moja diskusija je očitno dobronamerna. Vprašaj se, zakaj tega ne moreš videti. Če vidiš okoli sebe odpadnike, nisi sprejel krščanske vere, ampak cerkveno ideologijo. Anton L. A. 5. decembra 2013 at 23:39 Sedaj sem imel dovolj časa, da sem lahko v miru poslušal Gregorja. Še vedno se strinjam z Bernardom, a se hkrati strinjam tudi z Gregorjem. Se ne izključujeta. Zdi se mi, da bi Gregor zgolj rad povedal, da če v nas živi živa Beseda, ki je Bog, jo bomo lahko posredovali naprej; bodo iz nas tekle žive vode. Besede evangelija zlahka izgovarjamo, a živeti jih iz dneva v dan in iz trenutka v trenutek ni zgolj mnogokrat težko temveč za uspešno hojo po poti resnice in življenja potrebujemo obilico modrosti; ne iznajdljivosti, temveč modrosti. In vsi dobro vemo, da nas je na to pot popeljala vera. Vera, da Jezus resnično živi in da nas ljubi tako močno, da je za nas daroval svoje življenja, da bi ga tudi mi ljubili in se ljubili med seboj. V katerem trenutku pa je privzgojena vera prerasla v živo vero, bo vsak vedel najbolje sam. Domnevam da takrat, ko se prične popotovanje po Poti Resnice in Življenja. A ta pot je ozka ... In če si nalijemo čistega vina si bomo zlahka priznali, da se pogosto zgubljamo v temi, ker tako pogosto ugaša svetilka ... Dragi bratje in sestre v Kristusu, bodi dovolj in en lep pozdrav vsem skupaj. Simon Says 3. decembra 2013 at 19:00 Čudovito, se popolnoma strinjam. Brezmejna krščanska ljubezen do bližnjih (agape) – brez trohice srčne resnicoljubnosti! Berger 3. decembra 2013 at 19:28 Gregor Čušin najbrž ni želel sporočiti, da je krst otrok nekaj negativnega. Ravno obratno: v nekih drugih nastopih je (povsem v luči pristnega nauka Cerkve) trdil, da je tak krst izraz starševske ljubezni in obenem krščanske dolžnosti, ki pa jo lahko otrok, ko odraste, svobodno sprejme ali zavrne (če se npr. odloči, da ne veruje v Boga in se odmakne od Cerkve, mu krst ne predstavlja nobenega neizbrisnega znamenja, ampak samo obred brez vsebine). O nekem vrednostnem ali simbolnem vakuumu torej ni in ne more biti govora. Bistvo tega Čušinovega nastopa je opozorilo o napačnem enačenju med ponižnostjo (krščanska vrlina) in pohlevnostjo (karikatura krščanstva). To pa je tema, o kateri bi morali več razpravljati. svitase 3. decembra 2013 at 19:35 Bianko, ali res misliš, da bi bila družba brez ljubezni in drugih prirojenih človeških oziroma stvarstvenih vrednot, zrelejša?! Ali so ti smerokaz tisti, ki so pahnili Slovenijo v vrednostno gnojišče? bianko 4. decembra 2013 at 11:55 Mogoče bi bilo pa res malo dolgočasno brez religije 🙂 j 3. decembra 2013 at 23:37 Na Časniku je veliko dobrih prispevkov in tale je en velik biser. Marko 4. decembra 2013 at 14:43 tadej 4. decembra 2013 at 16:35 Škoda, ker Gregor Čušin ni imel pred svojim predavnajem na voljo papeževe apostolske spodube "Evangelii Gaudium", tam bi lahko v prvem poglavju pregbral, da kakor koli nam je pri srcu, da bi najbolje oznanjali lepoto Evangelija , nam nikoli ne bo uspelo narediti učenje Cerkve lahko razumljo in z veseljem sprejemljivo za sve. Vera vedno ohranja aspekt križa, nekaj temačnosti, ... So stvari, ki se razumejo smo potem, ko pristopimo. j 4. decembra 2013 at 17:31 Jaz pa mislim, da Gregor nekatere stvari zelo dobro razume. Z nami kristjani je nekaj zelo narobe. Ampak tega ne vidimo. "Imamo kristjane, za katere se zdi, da živijo slog posta brez Velike noči." tadej 5. decembra 2013 at 09:50 Čušin tu razmišlja v deh nivojih: prvo krščanska vzgoja vodi v ateizem in drugo krščanska vzoga vzgaja pohlavne cagave ljudi. O drugem ne bi polemiziral, ker je taka treditev lahko pravila ali napačna. O prvi predpostavki, pa se moti. Vera je dar in bo vendo to ostala, pri tem človek nima nobene zasluge, lahko jo izprosi z molitijo, to je pa vse. Čušin daje prevelik pomen človeku pri posredovanju vere. V primeru, da bi to velajo ne bi bilo na svetu več nobenega kristjana. Zdravko 5. decembra 2013 at 10:01 Zelo dobro povedano, tadej! Tone 5. decembra 2013 at 10:11 "Vera je dar ... lahko jo izprosi z molitvijo" Treba bi bilo pojasniti, zakaj bi nevernik sploh molil in zakaj bi prosil za dar vere. j 5. decembra 2013 at 11:12 Ni treba da nevernik moli sam zase, zanj lahko moli kdo drug. Znanstveno je to težko dokazljivo, ampak ni malo primerov, ko je delovalo. Zdravko 5. decembra 2013 at 12:30 Zakaj bi bilo treba pojasnjevati glupa vprašanja? Tone 5. decembra 2013 at 12:50 Vprašanja so lahko "glupa" samo v nestrpnem ušesu. Odgovori pa so lahko "glupi" tudi kar tako. Sicer pa na tej strani Kolpe odgovori niso glupi, ampak neumni. baubau 5. decembra 2013 at 10:17 Z nepravilnim,površnim in nespoštljivim ravnanjem z darovi pa le-te lahko tudi pokvarimo,umažemo ali celo uničimo in na to žalostno dejstvo nas opozarja Gregor. j 5. decembra 2013 at 11:06 Mislim, da Čušin govori o "krščanski vzgoji" (v narekovajih). Govori o vzgojnih držah, ki se med kristjani pogosto prakticirajo, s Kristusom pa nimajo nič skupnega. Vera vsekakor je dar in vsak tega daru ne prejme. Mislim pa, da ima družina veliko vlogo. Oče in mama (pa še kdo iz družine) sta posrednika, preko katerih lahko pride dar vere na otroke. Zgled, molitev, delo, itd. To gotovo ni edini način, mislim pa, da je najpomembnejši. Rokc 5. decembra 2013 at 21:49 Definitivno se je v zadnjih desetletjih pri prenešanju vere nekje krepko zalomilo. Vzrok bi prav lahko bila, kot Čušin opisuje, hinavskost kristjanov – ko starši vere ne živijo iskreno. In to na koncu naredi nepopravljivo škodo. AlFe 9. decembra 2013 at 17:01 Lahko popravim? Seveda, kajne? 😉 Napačna krščanska vzgoja vodi v ateizem ... oziroma še bolje, hierarhično cerkveno učiteljstvo nas je učilo "napačne krščanske vzgoje". Vendar SVeti Duh veje, kjer hoče in tako je zapihal tudi skozi Gregorja ... AlFe 4. decembra 2013 at 22:01 Oh, kakšno filozofiranje. Evangelij ni sprejemljiv za, se ve koga in za njegove pristaše. Za to pa res ni treba brati papeževa pisanja. Učenje Cerkve pa je že problem ... ker ni nujno, da se vedno ujema z Evangelijem. Moramo biti budni! svitase 4. decembra 2013 at 19:39 šele zdaj sem poslušal video in spoznal, da avtor ni nasproten krščanski vzgoji. Želi le, da bi bila resnična, ne navidezna. nekdo 4. decembra 2013 at 21:03 Bravo! Res, sem presenečen da obstajajo ljudje, ki razumejo stvari. Vsaka čas gospod Gregor. Rokc 4. decembra 2013 at 22:33 Odličen prispevek. Prvič sem slišal kaj takšnega. renata 5. decembra 2013 at 08:40 tipičen levak.... prepovedati, uničiti,dajati 'argumente' kar tako, v svoji aroganci prepričani, da imajo edino prav, diskvalificirati...... ja, tovariš čušin, hvala bogu imamo demokracjo. sicer ste pa zadosti stari, da veste, da so nas pošiljali z zastavicami v rokah pozdravljati 'velikga voditelj' tita, posiljevali so nas s samoupravljanjem s temelji marksizma, s svojo verzijo zgodovine..... tu pa res nismo imeli izbire. zatorej, prosim, nehajte nabijati. pa, da ne bo kdp mislil, da hodim v cerkev. pravzaprav grem ja, z veseljem, ampak samo, ko sem na potovanjih in si ogledam te kulturnzgodovinske umetnine.prepovedati krščansko vzdojo???!!!! kaj pa islamsko? a ta je pa v redu? samo vprašam? Zdravko 5. decembra 2013 at 09:14 Niste ga razumeli, ga. Renata. To je sarkazem. baubau 5. decembra 2013 at 09:30 poslušajte Gregorja ponovno,g.Renata,pa še enkrat... renata 8. decembra 2013 at 12:35 pa še 1x, pa še 1x, pa še 1x,...... dokler ne bom razmišljala kot vidva, kajne? AlFe 9. decembra 2013 at 16:58 Ah, to ne. Da boste doumeli, kaj je hotel umetnik povedati. Rokc 6. decembra 2013 at 19:05 Nekje je šlo pri vzgoji blazno narobe........ MRKISLAV 7. decembra 2013 at 00:46 Čušin je zadel bistvo. Takšna razmišljanja peljejo krščanstvo naprej. Hvala njemu, Socialni akademiji in Časniku. svitase 8. decembra 2013 at 11:16 Avtor Čušin se je globoko dotaknil večne krščanske dileme kje so meje ponižnosti, ko gre za uresničevanje temeljev krščanstva. Splošno znano je, da lahko nosilci zla zlorabijo krščansko držo ponižnosti za bohotenje svojega zla. Prav gotovo se krščanska ponižnost konča tam, ko je treba reči zlu odločno STOP in ko je treba pokazati, da obstoji druga pot, ki človeškost gradi, ne pa uničuje.


text: Pohištvo iz ratana v stanovanju - Nasveti za prenovo doma Menijo, da je kraj pletenega pohištva v državi, balkon, vendar ne znotraj obzidja mestnega stanovanja. Vendar pa se mnenje, pa tudi modni trendi v notranjosti, hitro spreminjajo in danes so številni oblikovalci cenili pohištvo iz trte ali ratana, bambusa in širili svoj obseg. Zakaj se v dnevni sobi ne more razmetavati čudovit kavč iz ratana ali fotelj, klubska mizica? Dobra elastičnost ratana vam omogoča, da ustvarite pohištvo katere koli oblike in linije, v smislu prijaznosti do okolja pa mu preprosto ni para. Danes je pohištvo iz pletenega ratana na vrhuncu mode, na vrhuncu priljubljenosti, zahvaljujoč takim lastnostim, kot so: • lahkotnost; • izvirnost in unikatnost; • milina linij in vzorcev; • poceni stroški; • vsestranskost. Poleg tega je naravna barva izdelkov človeškemu očesu bolj znana, pomirja in daje občutek udobja. Pohištvo iz ratana se odlično poda k steklu, usnju, lesu, kovini in naravnemu tekstilu. V idealnem primeru bo takšno pohištvo ustrezalo ekološkemu slogu, a recimo, da bosta isti stol in miza z ravnimi črtami ali kavč s svetlimi blazinami popolnoma dopolnjevala klasično dnevno sobo, postelja s pletenim vzglavjem in toaletno mizico iz ratana pa bo ustvarila romantično vzdušje v spalnici. Če v svojo notranjost niste pripravljeni vgraditi kavča iz ratana in raje kavč za okvir, potem je najboljša možnost lepa pletena miza, ki je lahko različnih oblik: velika, pravokotna za pisarno ali jedilnico. Tudi miza iz ratana bo zelo uspešno posodobila staro notranjost, prinesla svež pridih. Da bo vaša dnevna soba videti bolj ugledna, izberite temno rjavo pleteno pohištvo z jasnimi geometrijskimi oblikami in brezhibnim tkanjem. Za tiste, ki so pripravljeni na korenite spremembe v notranjosti in se v stanovanju odpovedo običajni postelji ali usnjeni zofi, se predlaga nakup že pripravljenega kompleta, sestavljenega iz naslanjačev in kavča. Za majhno dnevno sobo bo dovolj en fotelj ali gugalni stol in majhen kavč. Model pletenega pohištva mora biti izbran v skladu s splošnim slogom. Edina pomanjkljivost kavča iz ratana je, da ga ne morete zložiti in uporabiti kot zakonsko posteljo. Pleteno pohištvo v spalnici je zagotovilo za romantiko in popolno udobje. Nočne omarice, predalnik, toaletna mizica iz ratana, pa tudi ročno izdelano pleteno vzglavje – vse to bo spalnico zares čudovito, lahko in edinstveno. Ta spalnica je videti sveža in nova. Dodatki iz ratana Pletene svečke, stropne svetilke, nočne svetilke, vaze, skrinje, regali, police, ki so idealne za vsako notranjost, izgledajo zelo lepo in izvirno. Tudi cvetlična posoda, ki jo postavite v lončke iz ratana, bo videti novo. Nega pohištva iz ratana Morda je edini dejavnik, ki zadržuje kupca pred takim pohištvom v sobi, njegova krhkost: prasketanje, lomljive vejice. Razlog za to je suh zrak v zaprtih prostorih, zlasti v ogrevalni sezoni. Zato je pomembno, da pohištvo in predmete iz ratana držite stran od grelnih naprav in jih občasno navlažite z vlažno krpo. V nobenem primeru ne uporabljajte agresivnih abrazivnih sredstev, da ne poškodujete osnovnega sloja.


text: Poročni prstani 130 Briljnt +85,00€ Koda artikla: #1001074 Dobavljivost: Prstane bosta prejela v roku 14 dni. Teža: 9.6 g Čistina: 14 karat Debelina: 1,4 mm Širina: 6 mm Material: Belo/Rumeno zlato Kamni: Briljanti, Cirkoni Tip nakita: Moški, Ženski Poročni prstani 215 Poročni prstani 116 Poročni prstani 278 Ideje, ki jih lahko »ukradete« s porok slavnih Sezona porok se je začela in bodoče neveste po vsej Sloveniji mrzlično načrtujejo še poslednje malenkosti in stiskajo pesti za lepo v.. Kako izvesti popolno zaroko? Pa smo le dočakali toplejše vreme. Cvetoča narava kar kliče po romantičnih sprehodih, nabranih šopkih za vašo najdražjo in morda tud..


text: Gorenjski glas | Podbreška znamenja vere in kulture Dragica (Daca) Perne / Foto: Gorazd Kavčič Podbreška znamenja vere in kulture Kategorija: GG Plus / sobota, 17. oktober 2020 / 08:21 Pod tem naslovom se v monografiji avtorice Dragice Perne odkriva »bogata sakralna dediščina v kraju, oris pomembnih umetnostnih spomenikov, osvetlitev življenja in dela znamenitih Podbrežanov ter ne nazadnje predstavitev kulturnih dejavnosti aktivne lokalne skupnosti, ki so usmerjene v varovanje kulturne dediščine tega kraja danes,« je v spremni besedi zapisala umetnostna zgodovinarka dr. Rajka Bračun Sova. Knjiga je tudi bogato ilustrirana. »Podbrezje – nenavadna vas! Je še kje na svetu kraj, ki bi na tako majhnem prostoru, kot so Podbrezje, imel toliko umetnin in kjer bi našli vaščanko, ki bi vse te umetnine raziskala, opisala, našla podatke, podrobnosti, letnice in še in še in vse to opisala v knjigi!? Bralec z osuplostjo bere knjigo Dragice Perne in komaj doume množico oltarjev, kapelic, križev, znamenj, legend, zgodb ... in imen slavnih osebnosti, ki so tako ali drugače povezani s to vasjo.« Takole pa je k branju monografije Podbreška znamenja vere in kulture povabila publicistka in zbirateljica ljudskega izročila in etnološkega gradiva Dušica Kunaver. Prav ona je avtorici monografije Dragici (Daci) Perne vlila največ veselja in poguma do dela, da se je lotila pisanja. Veliko gradiva je Pernetova črpala iz diplomske naloge hčerke Lucije. Knjigo s 152 stranmi je oblikovala Eva Remškar, izdalo jo je Kulturno društvo (KD) Tabor Podbrezje. Monografija Podbreška znamenja vere in kulture zajema preteklost, ki se dotika sedanjosti. Kot je na nedavni predstavitvi v Kulturnem domu v Podbrezjah povedala avtorica, je v knjigi zbrana najprej sakralna dediščina, ki jo v Podbrezjah predstavljata župnijska cerkev sv. Jakoba in cerkev Marije Sedem žalosti na taborskem griču. Sprehodimo se potem v knjigi od križevega pota s kalvarijo do kapele, kužnega znamenja in evharističnega križa. V vasi je kar dvanajst kapelic in mnogo križev. Na Spominski park znamenitih Podbrežanov in na Pot kulturne dediščine Podbrezij, ki jo označujejo tudi informacijske table, so še posebno ponosni. Poimenovali so jo po slavni slikarki Ivanina pot. Ena tabla denimo govori o nastajanju najpomembnejše slike Ivane Kobilca Poletje, ki jo je naslikala v Podbrezjah. Pot, ki nam odkriva delček zgodovine Podbrezij in njenih ljudi, je lepo opisana v knjigi. Ob koncu je nekaj strani namenjenih znameniti Podbreški potici, ki je svoje ime in okus ponesla v svet, ter članom KD Tabor, ki so se zadnjih dvajset let trudili z ustvarjanjem dogodkov in ohranjanjem dediščine. Opisani so vsi štirje predsedniki društva; prvi je bil Stane Mihelič, zatem Nataša Kne, Mojca Brezovec in zdaj sedmo leto Dragica Perne. »Ker so se fotografije z leti nabirale v mapah računalnika, smo jih v preteklosti objavili na spletni strani in nekaj v dveh koledarjih za leto 2010 in 2020. Ker pa verjamemo, da so najlepše shranjene na papirju v knjigi, vam jih ponujamo, da jih sprejmete. Tu so zamrznjene v času in besede ob njih so se ustavile v letu 2020, še prej pa segle globoko v preteklost,« je bogat nabor fotografij različnih formatov, okoli petsto jih je, povzela Pernetova. To so odlične fotografije Mirka Kunšiča, Jožefa Perneta in dronski posnetki Luke Perneta. Oblikovalka Eva Remškar, ki je sodelovala že pri prvih dveh monografijah o slikarki Ivana Kobilca in pisateljici Mimi Malenšek iz cikla Znameniti Podbrežani, je hvaležna in vesela, da je bila lahko del te zgodbe. »Vsaka od teh knjig ima seveda svojo individualnost, ker so si vsebine različne, a je ostalo dovolj prostora za kreativnost,« je povedala Remškarjeva, Pernetova pa dodala, da so bile njune »nočne izmene«, ko sta imeli mir in se uskladili za ustvarjalno delo. Spremne besede so prispevali poleg omenjenih Dušice Kunaver in dr. Rajke Bračun Sova še Berta Golob, dr. Ferdinand Šerbelj in msgr. Franc Trunkelj. »Hvala vsem naštetim in nenaštetim, katerih kamenček je vgrajen v mozaik, ki se mu reče Podbreška znamenja vere in kulture,« je na predstavitvi monografije, ki je sovpadala s 15. Taborskimi dnevi in Dnevi evropske kulturne dediščine, sklenila Dragica Perne.


text: Informacije javnega značaja | LUI Na tem mestu Ljubljanski univerzitetni inkubator d.o.o. objavlja informacije skladno z Zakonom o dostopu do informacij javnega značaja ZDIJZ (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15 in 7/18). LJUBLJANSKI UNIVERZITETNI INKUBATOR, d.o.o. (skrajšano ime: LUI, d.o.o.) Matična številka: 1969960000 Davčna številka: SI 96518138 TRR: SI56 0201 0025 4450 754 pri NLB d.d. Datum vpisa subjekta v sodni register 16.06.2004; Vložna številka: 13992400 Družbo zastopa direktor Jakob Gajšek Informacije o pooblaščencu za skladnost poslovanja in integriteto Družba nima pooblaščenca za skladnost poslovanja in integriteto. Pisne zahteve za dostop do informacij javnega značaja sprejemamo na Ta e-poštni naslov je zaščiten proti smetenju. Potrebujete Javascript za pogled.. Upoštevali bomo le popolne zahteve, ki bodo skladne z določili Zakona o dostopu do informacij javnega značaja.